#911 Tertelan Air ketika Mandi dalam Keadaan Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum seseorang itu tidak sengaja tertelan sedikit air ketika mandi dalam keadaan sedang berpuasa? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya umat telah bersepakat mengenai haramnya makan dan minum bagi orang yang sedang berpuasa — pada siang hari — jika ia dilakukan dengan sengaja. Hal ini kerana menahan diri daripada makan dan minum adalah maksud atau tujuan puasa itu sendiri berdasarkan firman Allah SWT:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ
Maksudnya
: “
Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib)
.”
[1]
Justeru, sekiranya seseorang itu makan dan minum, dalam keadaan dia sedar atau mengetahui bahawa dia sedang berpuasa, mengetahui tentang haramnya perbuatan itu, dan mempunyai pilihan, maka puasanya terbatal kerana perbuatan makan dan minumnya itu bertentangan dengan tujuan puasa tanpa sebarang keuzuran. Walau bagaimanapun, sekiranya dia makan dan minum pada siang Ramadhan dalam keadaan terlupa bahawa dia sedang berpuasa, maka dalam hal ini, puasanya tidak terbatal dan masih lagi dikira sah.
[2]
Hal ini adalah berdasarkan kepada riwayat daripada Abu Hurairah R.A, bahawa Rasulullah SAW bersabda:
إِذَا نَسِيَ فَأَكَلَ وَشَرِبَ فَلْيُتِمَّ صَوْمَهُ، فَإِنَّمَا أَطْعَمَهُ اللَّهُ وَسَقَاهُ
Maksudnya:
 “
Sekiranya seseorang itu terlupa (bahawa dia sedang berpuasa), lalu dia makan atau minum, maka hendaklah dia menyempurnakan puasanya, kerana sesungguhnya Allah SWT yang telah memberinya makan dan minum.
”
[3]
Selain daripada itu, tidak kira makanan atau minuman itu dalam kuantiti yang sedikit atau banyak berdasarkan kepada keumuman hadith.
[4]
 Tambahan lagi, Imam al-Nawawi menyebutkan, apabila seseorang itu makan atau minum dalam keadaan terlupa, ia tidak membatalkan puasa di sisi ulama dalam kalangan mazhab Syafi‘i, tidak kira kadar makanan dan minuman itu sedikit ataupun banyak. Inilah pendapat dalam mazhab Syafi‘i.
[5]
 Meskipun begitu, tidak dinafikan terdapat sebahagian ulama dalam kalangan mazhab Syafi‘i yang berpendapat bahawa jika kadar makan dan minum itu banyak, maka terdapat dua pendapat dalam mazhab. Pendapat yang paling sahih di sisi al-Rafi‘i adalah ia membatalkan puasa. Hal ini kerana, sifat terlupa bersama dengan kadar yang banyak itu adalah suatu yang jarang — yakni bukan kebiasaan.
[6]
Begitu juga, sekiranya masih berbaki sisa makanan di celah-celah giginya, lalu ia mengalir bersama-sama dengan air liurnya (dan masuk ke dalam halkumnya) sedangkan dia tidak berniat sedemikian, maka puasanya tidak terbatal sekiranya dia tidak mampu untuk membezakannya atau meludahnya keluar kerana padanya terdapat keuzuran dan bukannya cuai. Namun, jika dia mampu untuk mengeluarkannya dan membezakannya, akan tetapi dia tetap juga menelannya dengan niat untuk berbuat demikian, maka puasanya terbatal disebabkan oleh kecuaiannya untuk mengeluarkannya dan membuangnya.
[7]
 Tambahan pula, dalam
al-Fiqh al-Manhaji
 turut dinyatakan, sisa-sisa makanan dicelah-celah gigi yang tertelan bersama air liur, tidak membatalkan puasa sekiranya susah membeza dan meludahkannya kerana ada halangan dan tanpa kecuaiannya. Jika tiada kesulitan sedemikian, puasanya batal disebabkan kecuaiannya. Demikianlah juga puasa seseorang yang makan atau minum kerana dipaksa, tidak batal disebabkan kemahuannya sendiri terhalang ketika itu.
[8]
Kesimpulannya
Oleh itu, berdasarkan kepada perbahasan di atas, kami berpendapat bahawa tidak sengaja tertelan air sedikit ketika mandi dalam keadaan sedang berpuasa, tidak membatalkan puasa dan puasanya masih lagi dikira sah, jika dia sudah berusaha semampu mungkin untuk memelihara dirinya, supaya air tidak memasuki rongga-rongganya yang terbuka ketika mandi. Justeru, dalam hal itu terdapatnya keuzuran dan tanpa kecuaiannya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Surah al-Baqarah: 187
[2]
 Lihat
al-Mu‘tamad fi al-Fiqh al-Syafi‘i
, 2/180.
[3]
 Riwayat al-Bukhari (1933)
[4]
 Lihat
al-Mu‘tamad fi al-Fiqh al-Syafi‘i
, 2/181
[5]
 Lihat
al-Majmu‘ Syarh al-Muhazzab
, 6/324.
[6]
 Lihat
Kifayah al-Akhyar
, hlm. 199.
[7]
 Lihat
al-Mu‘tamad fi al-Fiqh al-Syafi‘i
, 2/180.
[8]
 Lihat
al-Fiqh al-Manhaji
, 2/84.


#912 Gadis Menyusu Anak Angkat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bolehkah seorang gadis yang belum berkahwin menyusukan anak angkatnya? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Penyusuan ataupun dalam bahasa Arabnya
al-Rada‘
(الرّضَاع)  menurut
al-Mausu‘ah al-Fiqhiyyah al-Kuwaitiyyah
 ialah perbuatan mengalirkan susu bagi seseorang perempuan ke dalam perut seorang bayi dengan syarat-syarat yang tertentu.
[1]
 Manakala menurut kitab
al-Fiqh al-Manhaji
,
al-Rada‘
 ialah susu perempuan yang mengalir masuk ke dalam perut bayi.
[2]
Pada asasnya, penyusuan yang memenuhi syarat-syarat yang telah digariskan akan menyebabkan terjadinya hubungan kekeluargaan. Firman Allah SWT:
وَأُمَّهَاتُكُمُ اللَّاتِي أَرْضَعْنَكُمْ وَأَخَوَاتُكُم مِّنَ الرَّضَاعَةِ
Maksudnya:
 “
Dan (diharamkan juga kamu mengahwini) ibu-ibu kamu yang telah menyusukan kamu dan saudara-saudara susuan kamu”
[3]
Oleh itu, kesan daripada penyusuan akan menyebabkan anak susuan itu haram untuk dikahwini seperti mana anak yang dilahirkannya. Hal ini seperti mana hadith yang diriwayatkan daripada Ibn Abbas R.Anhuma, bahawa Nabi SAW bersabda kepada anak Saidina Hamzah R.A:
لاَ تَحِلُّ لِي، يَحْرُمُ مِنَ الرَّضَاعِ مَا يَحْرُمُ مِنَ النَّسَبِ، هِيَ بِنْتُ أَخِي مِنَ الرَّضَاعَةِ
Maksudnya:

“Dia tidak halal bagiku. Apa yang disebabkan keturunan turut diharamkan disebabkan penyusuan. Dia merupakan anak perempuan susuanku
.”
[4]
Begitu juga riwayat daripada Aisyah R.Anha, bahawa Rasulullah SAW bersabda:
الرَّضَاعَةُ تُحَرِّمُ مَا تُحَرِّمُ الوِلاَدَةُ
Maksudnya:
 “
Persusuan mengharamkan perkara yang diharamkan kerana nasab kelahiran
.”
[5]
Imam al-Nawawi menyebutkan, penyusuan merupakan perkara yang menyebabkan kepada pengharaman bagi anak susuan berkahwin dengan ibu susuannya selama-lamanya — yakni mahram muabbad. Oleh itu, halal bagi anak susuan untuk melihat ibu susuannya, tinggal bersamanya di rumah, bermusafir dengannya seperti mana keadaan ibu kandungnya sendiri.
[6]
Umumnya bagi menyebabkan anak susuan dan ibu susuan mengambil hukum mahram terdapat tiga rukun:
Penyusu
Anak yang menyusu
Susu
Justeru, untuk menjawab soalan yang diajukan, kami fokuskan perbahasan ini kepada syarat ke atas penyusu. Penyusu mestilah seorang manusia, sama ada dia sudah berkahwin atau belum, janda atau dara, Muslim atau kafir, berakal waras ataupun gila. Kemudian, para ulama telah menggariskan syarat-syarat di bawah rukun ini iaitu:
Seorang wanita
. Justeru, susu haiwan tidak termasuk dalam susu yang mengharamkan. Oleh itu, kalaulah dua kanak-kanak diberi minum susu daripada kambing atau seumpamanya, maka tidaklah sabit antara keduanya sebagai saudara susuan, sebagaimana susu lelaki — jika ada — juga tidak termasuk dalam susu yang mensabitkan pengharaman.
Wanita itu masih hidup
. Justeru, tidak berlaku pengharaman antara penyusu dan anak yang disusu apabila anak tersebut disusukan atau diambil susunya selepas wanita tersebut meninggal dunia. Oleh itu, sekiranya seorang perempuan yang menyusukan seorang anak kemudian meninggal dunia dalam keadaan masih tidak cukup bilangan susu (lima kali susu yang berasingan), tidak dianggap anak itu sebagai mahram kepadanya. Namun, sekiranya susu diambil semasa hidup penyusu dan diberikan kepada anak susuan ketika penyusu telah meninggal dunia, maka berlaku pengharaman (mahram) antara ibu susuan dan anak tersebut.
Berkebolehan untuk melahirkan anak.
 Dalam erti kata lain, mencapai umur baligh iaitu 9 tahun. Sekiranya susu keluar pada umur kurang sembilan tahun, susuan tersebut tidak dikira. Jika sudah mencapai umur baligh, 9 tahun dan mempunyai susu. Maka susuan itu dikira, sekalipun dia masih lagi belum dihukumkan sebagai baligh — yakni datang haid. Hal ini kerana kemungkinan baligh itu ada, dan hukum penyusuan ini adalah seperti hukum nasab. Cukup dengan adanya kemungkinan atau kebarangkalian padanya, sebagaimana jika dia hamil sebelum datangnya haid.
[7]
Kesimpulannya
Berdasarkan kepada perbahasan di atas, kami berpendapat bahawa seorang gadis yang mempunyai susu kerana suntikan hormon atau ubat untuk menggalakkan susu, tetapi belum berkahwin boleh menyusukan anak angkatnya dan penyusuan tersebut diambil kira — yakni boleh menjadikannya mahram, sekiranya memenuhi syarat-syarat yang telah digariskan. Hal ini kerana perkara ini tidak terikat dengan keadaan penyusu yang sudah berkahwin atau belum, gadis atau tidak, Muslim atau kafir, berakal waras ataupun gila.
Wallahu a‘lam.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Lihat
al-Mausu‘ah al-Fiqhiyyah al-Kuwaitiyyah
, 22/238
[2]
 Lihat
al-Fiqh al- Manhaji,
 3/119
[3]
 Surah al-Nisa’, 23
[4]
 Riwayat al-Bukhari (2645) dan Muslim (1447)
[5]
 Riwayat al-Bukhari (5099)
[6]
 Lihat
Syarh al-Nawawi ala Sahih Muslim
, 10/23
[7]
 Lihat
al-Mu‘tamad fi al-Fiqh al-Syafi‘i
, 4/320-321.


#913 Kaffarah Jimak; Suami Sahaja atau Kedua-duanya Sekali

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah isteri yang berjimak pada siang Ramadhan turut dikenakan kaffarah sebagaimana suaminya? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
أُحِلَّ لَكُمۡ لَيۡلَةَ ٱلصِّيَامِ ٱلرَّفَثُ إِلَىٰ نِسَآئِكُم
Maksudnya:
 “
Telah dihalalkan buat kamu pada malam hari puasa itu untuk bersama dengan isteri kamu
.”
[1]
Cara memahami hukum berdasarkan ayat ini adalah dengan menggunakan kaedah
mantuq
 dan juga
mafhum
 dalam usul fiqh.
Mantuq
 bermaksud perkara yang dituturkan manakala
mafhum
 pula bererti sesuatu yang difahami daripada ayat yang dituturkan. Oleh itu, apabila Allah SWT menyatakan bahawa telah dihalalkan bagi kita untuk bersama dengan isteri pada malam hari puasa, maka ini merupakan
mantuq
 (yang dituturkan). Manakala
mafhum
 — yakni yang difahami — daripada ayat ini pula adalah haramnya bersama dengan isteri di siang hari bulan puasa.
Bersetubuh dengan isteri pada siang hari Ramadhan, termasuk dalam perkara yang membatalkan puasa. Mengenai hal ini, Dr. Muhammad al-Zuhaili menyebutkan, persetubuhan pada siang hari Ramadhan secara sengaja membatalkan puasa secara ijmak ulama, sekalipun tidak berlaku
inzal
 — yakni keluar air mani. Manakala persetubuhan yang dilakukan pada malam hari Ramadhan tidak menjejaskan puasanya berdasarkan ayat di atas kerana perkataan “ٱلرَّفَثُ” dalam ayat itu bermaksud jimak.
[2]
Selain itu, dinyatakan dalam
al-Fiqh al-Manhaji
 bahawa sesiapa yang sengaja membatalkan puasa Ramadhan dengan melakukan persetubuhan, dengan syarat dia menyedari bahawa dirinya berpuasa, mengetahui perbuatannya itu haram dan bukan dalam bermusafir yang diberikan keringanan, maka dia wajib dikenakan kaffarah. Justeru, mereka yang terlupa dirinya sedang berpuasa Ramadhan, jahil tentang haramnya membatalkan puasa selain puasa Ramadhan dengannya, sengaja membatalkan puasa Ramadhan selain persetubuhan atau dalam musafir yang diharuskan berbuka, lalu dia melakukan persetubuhan, dalam semua keadaan tersebut, dia wajib qadha’ sahaja puasanya yang ditinggalkan itu tanpa kaffarah.
[3]
Seterusnya, kaffarah yang wajib — secara tertib dan tidak boleh pergi kepada yang seterusnya melainkan tidak mampu pada yang sebelumnya — kerana membatalkan puasa Ramadhan dengan persetubuhan ialah:
Membebaskan seorang hamba sahaya yang beragama Islam sama ada lelaki atau perempuan.
Sekiranya tidak mampu, dia hendaklah berpuasa dua bulan berturut-turut.
Dan jika tidak mampu, dia hendaklah memberi makan 60 orang miskin setiap orang secupak makanan kebiasaan penduduk negeri itu.
Jika tidak mampu juga, kaffarah tetap menjadi tanggungannya sehinggalah dia mampu melakukan satu daripadanya.
[4]
 Hal ini adalah berdasarkan kepada hadith daripada Abu Hurairah R.A, beliau berkata:
بَيْنَمَا نَحْنُ جُلُوسٌ عِنْدَ النَّبِيِّ صَلَّى اللهُ عَلَيْهِ وَسَلَّمَ، إِذْ جَاءَهُ رَجُلٌ فَقَالَ: يَا رَسُولَ اللَّهِ هَلَكْتُ. قَالَ: «مَا لَكَ؟» قَالَ: وَقَعْتُ عَلَى امْرَأَتِي وَأَنَا صَائِمٌ، فَقَالَ رَسُولُ اللَّهِ صَلَّى اللهُ عَلَيْهِ وَسَلَّمَ: «هَلْ تَجِدُ رَقَبَةً تُعْتِقُهَا؟» قَالَ: لاَ، قَالَ: «فَهَلْ تَسْتَطِيعُ أَنْ تَصُومَ شَهْرَيْنِ مُتَتَابِعَيْنِ»، قَالَ: لاَ، فَقَالَ: «فَهَلْ تَجِدُ إِطْعَامَ سِتِّينَ مِسْكِينًا». قَالَ: لاَ، قَالَ: فَمَكَثَ النَّبِيُّ صَلَّى اللهُ عَلَيْهِ وَسَلَّمَ، فَبَيْنَا نَحْنُ عَلَى ذَلِكَ أُتِيَ النَّبِيُّ صَلَّى اللهُ عَلَيْهِ وَسَلَّمَ بِعَرَقٍ فِيهَا تَمْرٌ – وَالعَرَقُ المِكْتَلُ – قَالَ: «أَيْنَ السَّائِلُ؟» فَقَالَ: أَنَا، قَالَ: «خُذْهَا، فَتَصَدَّقْ بِهِ» فَقَالَ الرَّجُلُ: أَعَلَى أَفْقَرَ مِنِّي يَا رَسُولَ اللَّهِ؟ فَوَاللَّهِ مَا بَيْنَ لاَبَتَيْهَا – يُرِيدُ الحَرَّتَيْنِ – أَهْلُ بَيْتٍ أَفْقَرُ مِنْ أَهْلِ بَيْتِي، فَضَحِكَ النَّبِيُّ صَلَّى اللهُ عَلَيْهِ وَسَلَّمَ حَتَّى بَدَتْ أَنْيَابُهُ، ثُمَّ قَالَ: أَطْعِمْهُ أَهْلَكَ
Maksudnya:
 “
Ketika kami sedang duduk di sisi Nabi SAW, tiba-tiba seorang lelaki datang kepadanya, lalu berkata: ‘Wahai Rasulullah! Aku telah binasa.’ Baginda bertanya: ‘Ada apa denganmu?’ Dia menjawab: ‘Aku telah menyetubuhi isteriku, sedangkan aku berpuasa.’ Lalu Nabi SAW bertanya: ‘Adakah engkau boleh mendapatkan hamba untuk dimerdekakan?’ Jawabnya: ‘Tidak.’ Baginda bertanya lagi: ‘Adakah engkau mampu berpuasa dua bulan berturut-turut?’ Jawabnya: ‘Tidak.’ Setelah itu, Baginda bersabda lagi: ‘Adakah engkau mampu memberi makan kepada 60 orang miskin?’ Jawabnya: ‘Tidak.’ Nabi SAW diam seketika. Semasa kami berkeadaan demikian, dibawakan kepada Nabi SAW  satu bakul yang berisi kurma di
dalamnya.
– “العَرَقُ”
ialah
 “المِكْتَلُ”
iaitu
 bakul – Lalu Baginda bersabda: ‘Di manakah orang yang bertanya tadi?’ Dia menjawab: ‘Aku.’ Baginda bersabda: ‘Ambillah ini dan sedekahkanlah ia (sebagai kaffarah).’ Dia bertanya lagi: ‘Adakah (diberikan) ke atas orang yang lebih fakir daripadaku wahai Rasulullah? Demi Allah, tidak ada antara dua tempat berbatu di Madinah – iaitu maksudnya dua tempat berbatu hitam – penghuni rumah yang lebih miskin daripada penghuni rumahku.’ Nabi SAW tertawa sehingga kelihatan giginya, lalu bersabda: ‘Berilah makan (kurma itu) kepada ahli keluargamu.’
”
[5]
Berbalik kepada soalan yang diajukan, secara umumnya, menurut mazhab Syafi‘i, kaffarah ini hanya diwajibkan ke atas suami yang berjimak sahaja. Oleh itu, ia tidak diwajibkan ke atas isteri atau perempuan yang disetubuhi, sekalipun mereka berpuasa.  Hal ini kerana jenayah atau kejahatan orang yang menyetubuhinya adalah lebih berat. Oleh itu, dia lebih sesuai dikenakan kaffarah tersebut.
[6]
 Dr. Muhammad al-Zuhaili juga ada menyebutkan, diwajibkan kaffarah hanya kepada suami yang berjimak dan tidak ada apa-apa dikenakan ke atas isteri, sekalipun dia berpuasa. Hal ini kerana kaffarah itu merupakan hak harta yang khusus dengan sebab jimak, maka dikhususkan pada lelaki dengannya dan bukannya pada perempuan seperti mahar. Begitu juga kerana perbuatan berjimak itu disandarkan kepada suami, maka dengan sebab itulah diwajibkan ke atasnya kaffarah. Sekalipun begitu, wajib ke atas perempuan menggantikan (qadha’) puasanya sahaja.
[7]
Selain daripada itu, terdapat juga dalam kalangan ulama yang berpendapat bahawa isteri yang berjimak pada siang Ramadhan secara sukarela turut dikenakan kaffarah. Perkara ini jelas sebagaimana disebutkan oleh al-Buhuti bahawa, isteri yang berjimak pada siang Ramadhan secara sukarela, tidak jahil akan hukum haramnya dan tidak terlupa bahawa sedang berpuasa adalah seperti lelaki — yakni suaminya — dari segi kewajipan untuk qadha’ (menggantikan puasa) dan kaffarah. Hal ini kerana dia telah mencemari kesucian puasa Ramadhan dengan berjimak (pada siangnya) secara sukarela. Justeru, dia menyerupai lelaki — dari segi hukum dalam hal ini.
[8]
Kesimpulannya
Oleh itu, berdasarkan kepada perbahasan di atas, kami berpendapat bahawa kaffarah kerana bersetubuh pada siang Ramadhan hanya diwajibkan ke atas suami sebagaimana pendapat dalam mazhab Syafi‘i. Justeru, bagi isteri yang berjimak, hanya diwajibkan untuk qadha’ (menggantikan puasa) dan tidak dikenakan kaffarah.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Surah al-Baqarah: 187
[2]
 Lihat
al-Mu‘tamad fi al-Fiqh al-Syafi‘i
, 2/184.
[3]
 Lihat
al-Fiqh al-Manhaji
, 3/116.
[4]
 Lihat
al-Fiqh al-Manhaji
, 3/115;
al-Mu‘tamad fi al-Fiqh al-Syafi‘i
, 2/204.
[5]
 Riwayat al-Bukhari (1936)
[6]
 Lihat
al-Fiqh al-Manhaji
, 3/116.
[7]
 Lihat
al-Mu‘tamad fi al-Fiqh al-Syafi‘i
, 2/204.
[8]
 Lihat
Syarh Muntaha al-Iradat
, 1/486.


#914 Makan dengan Banyak ketika Berpuasa kerana Terlupa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah ada beza dari segi kuantiti makanan atau minuman yang membatalkan puasa seseorang sekalipun terlupa? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya umat telah bersepakat mengenai haramnya makan dan minum bagi orang yang sedang berpuasa — pada siang hari — jika ia dilakukan dengan sengaja. Hal ini kerana menahan diri daripada makan dan minum adalah maksud atau tujuan puasa itu sendiri berdasarkan firman Allah SWT:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ
Maksudnya
: “
Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib)
.”
[1]
Justeru, sekiranya seseorang itu makan dan minum, dalam keadaan dia sedar atau mengetahui bahawa dia sedang berpuasa, mengetahui tentang haramnya perbuatan itu, dan mempunyai pilihan, maka puasanya terbatal kerana perbuatan makan dan minumnya itu bertentangan dengan tujuan puasa tanpa sebarang keuzuran. Walau bagaimanapun, sekiranya dia makan dan minum pada siang Ramadhan dalam keadaan terlupa bahawa dia sedang berpuasa, maka dalam hal ini, puasanya tidak terbatal dan masih lagi dikira sah.
[2]
Hal ini adalah berdasarkan kepada riwayat daripada Abu Hurairah R.A, bahawa Rasulullah SAW bersabda:
إِذَا نَسِيَ فَأَكَلَ وَشَرِبَ فَلْيُتِمَّ صَوْمَهُ، فَإِنَّمَا أَطْعَمَهُ اللَّهُ وَسَقَاهُ
Maksudnya:
 “
Sekiranya seseorang itu terlupa (bahawa dia sedang berpuasa), lalu dia makan atau minum, maka hendaklah dia menyempurnakan puasanya, kerana sesungguhnya Allah SWT yang telah memberinya makan dan minum.
”
[3]
Hadith di atas secara jelas menyebutkan bahawa perbuatan makan dan minum dalam keadaan terlupa bagi bagi orang yang berpuasa itu tidak membatalkan puasa. Begitu juga dia tidak perlu menggantikan (qadha’) puasanya semula, mahupun dikenakan kaffarah,
[4]
 sebagaimana riwayat yang lain daripada Abu Hurairah R.A, bahawa Rasulullah SAW bersabda:
مَن أفطَر في شهرِ رمضانَ ناسيًا فلا قضاءَ عليه ولا كفّارةَ
Maksudnya:
 “
Sesiapa yang berbuka puasa pada bulan Ramadhan dalam keadaan terlupa, maka tiada qadha’ mahupun kaffarah ke atasnya
.”
[5]
Berdasarkan hadith di atas, jelas menunjukan bahawa perbuatan makan dan minum dalam keadaan terlupa bagi orang yang berpuasa itu tidak membatalkan puasa, sebaliknya puasa mereka masih dianggap sah. Oleh sebab itu, Baginda mengarahkan supaya golongan yang terlupa ini untuk meneruskan puasa tersebut. Selain daripada itu juga, tidak kira makanan atau minuman itu dalam kuantiti yang sedikit atau banyak berdasarkan kepada keumuman hadith.
[6]
 Perkara ini bertepatan dengan kaedah fiqh:
تُرِكَ الاسْتِفْصَالُ فِي حِكَايَةِ الْحَالِ مَعَ قِيَامِ الاحْتِمَالِ يُنَزَّلُ مَنْزِلَةَ الْعُمُومِ فِي الْمَقَالِ، وَيَحْسُنُ بِهِ الاسْتِدْلال
Maksudnya
: “
Ditinggalkan suatu perincian ketika menjelaskan suatu keadaan, dalam keadaan adanya kebarangkalian untuk diperincikan, maka ia digolongkan dalam perkataan umum, dan sah beristidlal dengannya
.”
Dalam erti kata lain, dalam hadith Abu Hurairah tidak dinyatakan kuantiti makanan yang dimakan itu sedikit atau banyak, sedangkan ada kebarangkalian untuk diperincikan. Jadi, ia kekal sebagaimana keumumannya dan sah beristidlal dengannya.
Tambahan lagi, Imam al-Nawawi menyebutkan, apabila seseorang itu makan atau minum dalam keadaan terlupa, ia tidak membatalkan puasa di sisi ulama dalam kalangan mazhab Syafi‘i, tidak kira kadar makanan dan minuman itu sedikit ataupun banyak. Inilah pendapat dalam mazhab Syafi‘i.
[7]
 Meskipun begitu, tidak dinafikan terdapat sebahagian ulama dalam kalangan mazhab Syafi‘i yang berpendapat bahawa jika kadar makan dan minum itu banyak, maka terdapat dua pendapat dalam mazhab. Pendapat yang paling sahih di sisi al-Rafi‘i adalah ia membatalkan puasa. Hal ini kerana, sifat terlupa bersama dengan kadar yang banyak itu adalah suatu yang jarang — yakni bukan kebiasaan.
[8]
Kesimpulannya
Oleh itu, berdasarkan kepada perbahasan di atas, kami berpendapat bahawa makan dan minum pada siang Ramadhan dalam keadaan terlupa bahawa mereka sedang berpuasa, tidak membatalkan puasanya dan puasa mereka masih lagi dikira sah, tidak kira jumlah yang dimakan atau diminum itu sedikit ataupun banyak, berdasarkan keumuman hadith. Perkara ini juga bertepatan dengan riwayat daripada Zar al-Ghifari R.A, bahawa Rasulullah SAW bersabda:
إِنَّ اللَّهَ تَجَاوَزَ عَنْ أُمَّتِي الْخَطَأَ وَالنِّسْيَانَ وَمَا اسْتُكْرِهُوا عَلَيْهِ
Maksudnya:
 “
Sesungguhnya Allah mengampunkan ke atas umatku (perbuatan-perbuatan yang dilakukan) secara tersilap, terlupa, dan juga suatu yang dipaksa ke atas mereka.
”
[9]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Surah al-Baqarah: 187
[2]
 Lihat
al-Mu‘tamad fi al-Fiqh al-Syafi‘i
, 2/180.
[3]
 Riwayat al-Bukhari (1933)
[4]
 Lihat
al-Mu‘tamad fi al-Fiqh al-Syafi‘i
, 2/180.
[5]
 Riwayat Ibn Hibban (3521)
[6]
 Lihat
al-Mu‘tamad fi al-Fiqh al-Syafi‘i
, 2/181
[7]
 Lihat
al-Majmu‘ Syarh al-Muhazzab
, 6/324.
[8]
 Lihat
Kifayah al-Akhyar
, hlm. 199.
[9]
 Riwayat Ibn Majah (2043)


#915 Makanan yang Dijual Pelaku Maksiat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Benarkah kita tidak sepatutnya memakan makanan yang dijual oleh pelaku maksiat seperti orang yang tidak menutup aurat? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, Islam menganjurkan umatnya untuk memakan makanan yang halal lagi baik berdasarkan firman Allah SWT:
وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ
Maksudnya:
 “
Dan ia menghalalkan bagi mereka segala benda yang baik, dan mengharamkan kepada mereka segala benda yang buruk.
”
[1]
Ayat ini menunjukkan bahawa dihalalkan segala benda-benda yang berasa elok pada jiwa dan enak pada tabiat manusia, melainkan terdapat dalil lain yang menyatakan bahawa ia adalah haram. Begitu juga diharamkan segala apa yang jijik pada jiwa seperti bangkai dan darah, serta orang yang memakannya dianggap fasik.  Dalam kata lain, semua benda yang dianggap kotor pada tabiat manusia dan dirasakan jijik pada jiwa adalah diharamkan kerana ia menjadi sebab kepada sakit. Lalu apa sahaja yang memudaratkan hukum asalnya adalah haram. Justeru setiap yang jijik pada tabiat manusia pada asalnya adalah haram, melainkan terdapat dalil yang menyatakan hukum sebaliknya.
[2]
Begitu juga tidak menjadi kesalahan ke atas seorang Muslim untuk memakan makanan yang dimasak atau disediakan oleh orang bukan Islam yang bukan ahli kitab berupa susu, sayur-sayuran, buah-buahan dan segala jenis makanan yang lain kecuali sembelihan mereka. Bahkan terdapat riwayat daripada Qatadah yang menyatakan bahawa:
لَا بَأْسَ بِأَكْلِ طَعَامِ الْمَجُوسِ مَا خَلَا ذَبِيحَتَهُ
Maksudnya:
 “
Tidak mengapa dengan memakan makanan orang Majusi selain daripada sembelihannya.
”
[3]
DI samping itu, al-Qurtubi juga ada menukilkan dalam tafsirnya daripada Abu Umar yang menyebutkan bahawa tidak mengapa dengan memakan makanan penyembah berhala, penganut Majusi dan sekalian penganut bukan Islam yang tidak diberikan kitab (yakni bukan ahli kitab) selain daripada sembelihan mereka. Begitu juga, makanan tersebut tidak berhajat kepada sembelihan mengikut syarak kecuali keju kerana ia berasal daripada renet bangkai — disebabkan oleh haiwan itu tidak disembelih mengikut syarak.
[4]
Begitu juga, status halal suatu makanan itu, bukanlah dilihat daripada individu yang menyediakan makanan tersebut. Akan tetapi, kayu ukurnya adalah pada bahan-bahan dan perkakas yang digunakan bagi menyediakan makanan tersebut. Dalam erti kata lain, mestilah daripada bahan-bahan yang halal dan bersih, di samping alat-alat perkakas yang digunakan untuk memasaknya juga, mestilah tidak digunakan untuk memasak makanan yang haram.
Berbalik kepada soalan yang diajukan, dalam isu ini, nas-nas syarak tidaklah menyebutkan mengenainya secara jelas mahupun terperinci. Syarak hanya meletakkan garis panduan asas iaitu makanan yang hendak dimakan mestilah halal lagi suci tanpa melihat kepada siapa yang memasak dan menjualnya. Malah, kita dibenarkan untuk memakan makanan yang dimasak oleh orang bukan Islam selagi mana bahan-bahan yang digunakan adalah halal lagi suci dan alat-alat perkakas memasak juga adalah bersih dan tidak bernajis. Justeru, jika makanan yang berasaskan bahan-bahan yang halal, yang disediakan oleh orang bukan Islam, kita dibolehkan untuk memakannya, maka lebih-lebih lagilah makanan yang disediakan oleh orang Islam sendiri sekalipun mereka terdiri daripada golongan fasiq dan pelaku maksiat.
Namun, al-Mulla Ali al-Qari ketika mensyarahkan satu riwayat dengan lafaz “وَلَا تَأْكُلْ إِلَّا طَعَامَ تَقِيّ” (Yakni janganlah kamu makan melainkan makanan orang bertaqwa), beliau menyebutkan, hal ini kerana kebiasaannya makanan mereka (yakni orang bertaqwa itu) adalah halal dan akan memberi kesan dalam mencapai kesempurnaan ibadah.
[5]
 Oleh itu, sekiranya seseorang itu atas dasar waraknya, bagi menjaga keperibadian dirinya, memilih untuk tidak membeli makanan daripada peniaga yang mendedahkan aurat atau melakukan maksiat yang lain, maka perkara ini adalah dibolehkan bagi dirinya tanpa melarang orang lain daripada berbuat demikian. Lebih-lebih lagi, bagi mengelakkan timbulnya salah faham dalam kalangan masyarakat.
Kesimpulannya
Berdasarkan kepada perbincangan dan perbahasan di atas, kami berpendapat bahawa membeli dan memakan makanan yang disediakan oleh para peniaga yang tidak menutup aurat atau pelaku maksiat adalah dibolehkan selagi mana makanan yang disediakan itu adalah halal lagi baik, terutamanya dari segi aspek penyediaan, kebersihan, dan tempat jualan.
Selain itu, pada kesempatan ini juga, kami ingin menasihati para peniaga terutamanya dalam bulan Ramadhan ini untuk sama-sama muhasabah diri, seterusnya berusaha menjadikan bulan Ramadhan ini sebagai medan bagi mencapai keberkatan dalam perniagaan dengan mematuhi segala perintah Allah dan meninggalkan segala larangan-Nya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Surah al-A‘raf: 157
[2]
 Lihat
Mafatih al-Ghaib
, 15/381.
[3]
 Riwayat ‘Abd al-Razzaq di dalam
Musannaf
nya (10155)
[4]
 Lihat
Tafsir al-Qurtubi
, 2/221
[5]
 Lihat
Mirqah al-Mafatih
, 8/3141.


#916 Tidur Sebelah Isteri Berpelukan Siang Hari Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah seorang suami dibolehkan untuk tidur sebelah isterinya berpelukan pada siang hari Ramadhan? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan riwayat daripada Aisyah R.Anha, beliau berkata:
كَانَ رَسُولُ اللَّهِ صلى الله عليه وسلم يُقَبِّلُ إِحْدَى نِسَائِهِ وَهُوَ صَائِمٌ
Maksudnya:
 “
Rasulullah SAW mencium salah seorang isteri Baginda dalam keadaan Baginda sedang berpuasa
.”
[1]
Begitu juga dalam riwayat Aisyah R.Anha yang lain, beliau berkata:
كَانَ رَسُولُ اللَّهِ صلى الله عليه وسلم يُقَبِّلُ وَهُوَ صَائِمٌ وَيُبَاشِرُ وَهُوَ صَائِمٌ وَلَكِنَّهُ كَانَ أَمْلَكَ لإِرْبِهِ
Maksudnya:
 “
Rasulullah SAW mencium (isterinya) dalam keadaan Baginda sedang berpuasa. Baginda juga bermesra-mesraan (dengan isterinya) dalam keadaan Baginda berpuasa, akan tetapi Baginda ialah orang yang paling kuat menahan syahwatnya
.”
[2]
Secara umumnya, perbuatan bermesraan sesama suami isteri adalah suatu perkara yang menjadi lumrah dalam kehidupan rumah tangga. Berdasarkan hadith-hadith di atas, kita mengetahui bahawa Rasulullah SAW juga mencium dan bermesra-mesraan dengan para isteri Baginda.
Berbalik kepada soalan yang diajukan, Imam al-Nawawi menyebutkan dalam kitabnya bahawa dihukumkan sebagai makruh bagi sesiapa yang bercumbuan dalam keadaan dia sedang berpuasa jika terangsang syahwatnya dan tidak dihukumkan sebagai makruh bagi selainnya — yang mampu mengawal nafsunya. Namun, yang utamanya adalah meninggalkan perbuatan tersebut. Begitu juga tidak ada beza antara orang tua dan orang muda kerana perkara yang diambil kira ialah terangsang syahwat dan dikhuatiri keluarnya air mani. Dalam erti kata lain, jika seorang tua ataupun muda itu kuat untuk terangsang syahwatnya, maka hukumnya adalah makruh, dan jika tidak terangsang syahwatnya, maka hukumnya tidak makruh. Akan tetapi yang utamanya meninggalkan perbuatan bercumbuan itu, tidak kira mencium pipi, mulut atau selainnya. Begitu juga perbuatan bermesra-mesraan dengan tangan dan berpelukan, hukumnya adalah sama dengan hukum bercumbuan.
Kemudian, hukum makruh yang dimaksudkan bagi sesiapa yang terangsang syahwatnya ialah makruh
tahrim
. Ini merupakan pendapat pengarang
al-Muhazzab
, al-Qadhi Abu al-Tayyib, al-‘Abdari dan lain-lain ulama dalam kalangan mazhab Syafi‘i. Manakala sebahagian lagi pula berpendapat, hukum makruh di sini ialah makruh
tanzih
 selagi mana tidak keluar air mani. Inilah pendapat yang disahihkan oleh al-Mutawalli. Namun, al-Rafi‘i dan selainnya menyebutkan, pendapat yang paling sahih ialah makruh
tahrim
. Selain daripada itu, apabila seseorang itu berciuman dan tidak keluar air mani, maka puasanya tidak terbatal tanpa sebarang khilaf di sisi ulama mazhab Syafi‘i, tidak kira bagi mereka yang berpendapat makruh
tahrim
 atau
tanzih
.
Di samping itu, seluruh fuqaha menyebutkan bahawa perbuatan berciuman itu tidak membatalkan puasa melainkan berlakunya
inzal
 (keluar air mani). Oleh itu, sekiranya keluar air mani, maka puasanya batal dan wajib ke atasnya untuk menggantikannya tanpa dikenakan kafarah.
[3]
 Justeru, difahami bahawa puasanya tidak terbatal semata-mata disebabkan perbuatan berciuman, berpelukan dan bermesraan tetapi disebabkan oleh keluarnya air mani kerana perbuatan itu. Hal ini adalah berdasarkan kepada hadith yang diriwayatkan oleh Umar bin al-Khattab, beliau berkata:
يَا رَسُولَ اللَّهِ صَنَعْتُ الْيَوْمَ أَمْرًا عَظِيمًا قَبَّلْتُ وَأَنَا صَائِمٌ  قَالَ: أَرَأَيْتَ لَوْ مَضْمَضْتَ مِنَ الْمَاءِ وَأَنْتَ صَائِمٌ
Maksudnya:
 “
Wahai Rasulullah, hari ini aku telah lakukan sesuatu yang berat. Aku telah mencium (isteriku) dalam keadaan aku berpuasa. Maka Baginda SAW menjawab: ‘Apa pendapat kamu sekiranya kamu berkumur-kumur dalam keadaan kamu sedang berpuasa?’
”
[4]
Imam al-Nawawi ketika mengulas hadith ini menyatakan, Baginda SAW menyamakan perbuatan mencium itu dengan berkumur-kumur. Sesungguhnya telah sabit bahawa jika seseorang itu berkumur-kumur lalu air sampai ke dalam rongganya, maka ia membatalkan puasa, dan sekiranya air tidak sampai ke dalam rongganya, maka ia tidak membatalkan puasanya. Justeru, ini menunjukan bahawa perbuatan berciuman (atau berpelukan) itu adalah sama sepertinya — yakni berkumur-kumur.
[5]
Selain itu, Mantan Mufti Besar Arab Saudi juga ada menyebutkan, seorang lelaki yang mencium dan bermesraan dengan isterinya selain daripada jimak, sedangkan dia dalam keadaan berpuasa, kesemuanya itu adalah diharuskan dan tidak mengapa melakukannya kerana Nabi SAW sendiri mencium dan bermesraan dengan isterinya, sedangkan Baginda dalam keadaan berpuasa. Akan tetapi jika dia takut terjatuh ke dalam perkara yang diharamkan oleh Allah SWT disebabkan cepat terangsang syahwatnya, maka perbuatan tersebut adalah makruh. Sekiranya air maninya keluar (kerana perbuatan itu), wajib ke atas dirinya untuk
imsak
 (menahan diri daripada makan dan minum) dan
qadha’
 (menggantikan puasa) serta tidak diwajibkan kaffarah di sisi jumhur ulama. Adapun keluarnya air mazi tidak merosakkan puasa menurut pendapat yang sahih dalam kalangan ulama kerana hukum asalnya adalah sah dan tidak membatalkan puasa disebabkan kesukaran untuk mengelakkan diri daripadanya.
[6]
Kesimpulannya
Oleh itu, berdasarkan kepada perbahasan di atas, kami berpendapat bahawa seorang suami yang tidur disebelah isterinya dalam keadaan berpelukan pada siang hari Ramadhan, hukumnya adalah makruh sekiranya perkara itu menyebabkan syahwatnya terangsang atau dikhuatiri keluarnya air mani, dan tidak mengapa serta tidak makruh jika dia mampu untuk menjaga dirinya daripada hal itu. Tidak kira dia seorang lelaki tua mahupun pemuda. Namun, adalah lebih baik untuk dia meninggalkan perbuatan berpelukan itu, ketika dia sedang berpuasa kerana hal itu adalah lebih selamat dan keluar daripada khilaf. Begitu juga puasanya tidak terbatal selagi mana tidak keluar air mani. Ini adalah sebagaimana pendapat muktamad dalam mazhab Syafi‘i.
Walau bagaimanapun, jika perbuatan berpelukan atau bermesraan itu menyebabkan keluarnya air mani, maka puasanya adalah terbatal. Dia wajib menggantikan puasa itu dan tiada kafarah dikenakan ke atasnya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Riwayat Muslim (1106)
[2]
 Riwayat Abu Daud (2382)
[3]
 Lihat
al-Majmu‘ Syarh al-Muhazzab
, 6/355.
[4]
 Riwayat Abu Daud (2385)
[5]
 Lihat
al-Majmu‘ Syarh al-Muhazzab
, 6/321.
[6]
 Lihat
Fatawa Ibn Baz
, 4/202.


#917: Darjat Bagi Orang yang Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Benarkah terdapat darjat dan tingkatan yang berbeza-beza bagi orang yang melakukan puasa di bulan Ramadhan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Bulan Ramadhan adalah bulan yang dibuka pintu syurga seluas-luasnya dan ditutup pintu neraka serta dibelenggu syaitan. Hal ini sepertimana yang diterangkan di dalam hadis yang diriwayatkan daripada Abu Hurairah RA, bahawa Nabi SAW bersabda:
إِذَا جَاءَ رَمَضَانُ فُتِّحَتْ أَبْوَابُ الْجَنَّةِ، وَغُلِّقَتْ أَبْوَابُ النَّارِ، وَصُفِّدَتِ الشَّيَاطِينُ
Maksudnya
: “
Apabila datangnya Ramadhan maka dibuka pintu-pintu syurga, ditutup pintu-pintu neraka dan dibelenggu syaitan-syaitan
.”
[1]
Dalam lafaz yang lain, disebutkan:
إِذَا كَانَ رَمَضَانُ فُتِّحَتْ أَبْوَابُ الرَّحْمَةِ وَغُلِّقَتْ أَبْوَابُ جَهَنَّمَ وَسُلْسِلَتِ الشَّيَاطِينُ
Maksudnya:
“Apabila masuk bulan Ramadhan, pintu-pintu rahmat dibuka, pintu-pintu Jahannam ditutup dan syaitan-syaitan pun dibelenggu.”
[2]
Imam Badr al-Din al-‘Aini menjelaskan: “Yang dimaksudkan dengan terbukanya pintu syurga, kerana ketaatan yang banyak pada bulan Ramadhan. Begitu juga Allah SWT membuka pintu ibadah, oleh kerana itulah jalan menuju ke syurga begitu mudah di dalam bulan Ramadhan kerana amal perbuatan kita mudah diterima.”
[3]
Syeikh al-Izz bin Abd al-Salam menjelaskan bahawa makna hadith ini adalah dibuka pintu syurga adalah disebabkan banyaknya amalan ketaatan dilakukan pada bulan ini. Kata beliau: Adapun yang dimaksudkan dengan terbukanya pintu syurga pada bulan Ramadhan adalah satu perumpamaan daripada banyaknya ketaatan, yang dapat menjadi penyebab terbukanya pintu-pintu syurga. Yang dimaksudkan dengan ditutupnya pintu neraka adalah perumpamaan daripada sedikitnya maksiat (pada bulan Ramadhan), yang menjadi penyebab tertutupnya pintu neraka. Sedangkan maksud daripada terbelenggunya syaitan adalah perumpamaan kepada terlepasnya orang-orang yang sedang melakukan puasa daripada bisikan-bisikan syaitan, kerana orang yang berpuasa tidak akan terlalu berkeinginan untuk melakukan maksiat.
[4]
Menurut al-Qadhi ‘Iyadh pula, terbukanya pintu syurga, tertutupnya pintu neraka dan terbelenggunya syaitan adalah tanda masuknya bulan Ramadhan, mulianya bulan tersebut dan syaitan juga terhalang daripada mengganggu orang beriman. Ini juga isyarat bahawa pahala dan keampunan daripada Allah SWT begitu banyak pada bulan Ramadhan. Hasutan dan godaan syaitan terhadap manusia juga berkurangan kerana mereka bagaikan para tahanan ketika itu.
[5]
Kata al-Qadhi ‘Iyadh lagi: Boleh juga membawa maksud bahawa terbukanya pintu syurga kerana Allah SWT memudahkan pelbagai ketaatan terhadap hamba-Nya pada bulan Ramadhan seperti puasa dan solat malam. Hal ini berbeza dengan bulan-bulan yang lain. Pada bulan Ramadhan, orang akan lebih sibuk melakukan kebaikan daripada melakukan maksiat. Inilah sebab mereka dapat memasuki syurga dan pintunya. Sedangkan tertutupnya pintu neraka dan terbelenggunya syaitan, inilah yang menjadikan seseorang lebih mudah menjauhi maksiat ketika itu.
[6]
Menurut Imam al-Qurtubi sebagaimana yang dinukilkan oleh Imam Ibn Hajar al-‘Asqalani: “Sesungguhnya gangguan syaitan hanya berkurang terhadap orang-orang berpuasa yang memelihara syarat-syarat puasa dan adab-adabnya. Atau yang dibelenggu hanya sebahagian syaitan sahaja, iaitu yang ganas dari kalangan mereka, bukan semuanya sebagaimana dinyatakan dalam sebahagian riwayat. Atau yang dimaksudkan adalah berkurangnya kejahatan dalam bulan Ramadhan, dan ini merupakan perkara yang dapat dirasakan, di mana kejahatan ketika bulan Ramadhan lebih sedikit jika dibandingkan dengan bulan-bulan selainnya. Jika semua syaitan dibelenggu (sekalipun), tidak bermakna bahawa tidak akan berlakunya kejahatan dan kemaksiatan, kerana sebab berlakunya kemaksiatan itu juga disebabkan oleh beberapa faktor lain seperti jiwa yang jahat, adat kebiasaan yang tidak baik, dan (pengaruh) syaitan daripada jenis manusia.”
[7]
Hal ini juga sepertimana dijelaskan oleh Abu al-‘Abbas al-Qurtubi, dimana dalam menjelaskan hadith di atas, beliau menyebut:
Syaitan diikat daripada orang yang mengerjakan puasa dengan menjaga syarat dan adab ketika berpuasa. Adapun bagi mereka yang tidak mengerjakan puasa dengan benar, maka syaitan tidaklah terbelenggu daripadanya.
Meskipun seandainya kita mengatakan bahawa syaitan tidak mengganggu orang yang berpuasa, tetap sahaja maksiat boleh berlaku disebabkan faktor lain, iaitu dorongan hawa nafsu yang selalu mengajak kepada kejahatan, adat kebiasaan dan gangguan daripada syaitan manusia.
Boleh juga dengan maksud bahawa syaitan yang diikat adalah syaitan secara umum dan yang memiliki pasukan, manakala yang tidak memiliki pasukan tidaklah dibelenggu.
Dasarnya, ia membawa maksud bahawa kejahatan itu berkurangan pada bulan Ramadhan dan hal ini jelas berlaku (pada bulan Ramadhan) berbanding pada bulan-bulan yang lain.
[8]
Kelebihan Berpuasa di Sisi Allah
Sesungguhnya, amalan berpuasa memiliki kelebihan yang besar di sisi Allah SWT. Hal ini dapat dilihat melalui sebuah hadith qudsi yang diriwayatkan oleh Abu Hurairah R.A, bahawa Rasulullah SAW bersabda:
قَالَ اللَّهُ: كُلُّ عَمَلِ ابْنِ آدَمَ لَهُ، إِلَّا الصِّيَامَ، فَإِنَّهُ لِي وَأَنَا أَجْزِي بِهِ، وَالصِّيَامُ جُنَّةٌ، وَإِذَا كَانَ يَوْمُ صَوْمِ أَحَدِكُمْ فَلاَ يَرْفُثْ وَلاَ يَصْخَبْ، فَإِنْ سَابَّهُ أَحَدٌ أَوْ قَاتَلَهُ، فَلْيَقُلْ إِنِّي امْرُؤٌ صَائِمٌ. وَالَّذِي نَفْسُ مُحَمَّدٍ بِيَدِهِ، لَخُلُوفُ فَمِ الصَّائِمِ أَطْيَبُ عِنْدَ اللَّهِ مِنْ رِيحِ المِسْكِ. لِلصَّائِمِ فَرْحَتَانِ يَفْرَحُهُمَا: إِذَا أَفْطَرَ فَرِحَ، وَإِذَا لَقِيَ رَبَّهُ فَرِحَ بِصَوْمِهِ.
Maksudnya: Allah berfirman: “Semua amal perbuatan anak Adam (manusia) adalah untuknya melainkan puasa, kerana sesungguhnya ia adalah untuk-Ku dan Aku yang akan memberinya ganjaran (pahala). Puasa itu adalah merupakan perisai. Oleh itu, janganlah berkata keji dan jangan pula berteriak-teriak. Sekiranya ada seseorang mencelanya atau memeranginya, maka katakanlah,“Sesungguhnya aku berpuasa.” Demi Dia (Allah) yang jiwa Muhammad berada di tangan-Nya, bau mulut orang yang berpuasa lebih harum di sisi Allah SWT daripada aroma minyak kasturi. Orang yang berpuasa itu memiliki dua kegembiraan, dia berasa gembira dengan dua perkara, iaitu apabila berbuka dia berasa gembira  dan apabila bertemu Tuhannya, dia berasa gembira dengan puasanya.
[9]
Berkenaan lafaz ‘فَإِنَّهُ لِي وَأَنَا أَجْزِي بِهِ’ (
Puasa itu untuk-Ku dan Aku-lah yang akan membalasnya
), Al-Hafiz Ibn Hajar menukilkan bahawa al-Baidhawi berkata: Terdapat dua perkara yang menjadi sebab mengapa ibadah puasa diistimewakan dengan kelebihan seperti ini.
Pertama
: Kerana ibadah-ibadah selainnya dapat dilihat oleh manusia, berbeza dengan puasa kerana ia merupakan rahsia antara hamba dan Allah SWT. Dia melakukannya dengan ikhlas dan mengerjakannya kerana mengharapkan redha-Nya. Hal ini ditunjukkan menerusi firman Allah SWT dalam sabda Baginda SAW, ‘الصَّوْمُ لِي’ (
Sesungguhnya puasa itu adalah untuk-Ku
).
Kedua
: Kerana seluruh perbuatan baik dilakukan dengan cara mengeluarkan harta atau menggunakan anggota fizikal. Manakala puasa mencakupi perbuatan mengekang hawa nafsu dan menjadikan fizikal menjadi lemah. Dalam ibadah puasa, terdapat unsur kesabaran menahan rasa lapar, haus dan meninggalkan syahwat. Hal ini ditunjukkan menerusi firman Allah SWT dalam sabda Baginda SAW:
“Dia meninggalkan syahwat kerana-Ku.”
[10]
Imam al-Munawi pula menjelaskan: (Yakni), orang yang berpuasa, Aku (Allah) memberinya balasan pahala yang banyak. Aku yang menguruskan balasan pahala itu tanpa diwakilkan kepada malaikat yang paling dekat atau makhluk-makhluk lain, kerana puasa itu rahsia antara-Ku dengan hamba-Ku.
[11]
Darjat dan Martabat Orang Berpuasa
Berbalik kepada persoalan di atas, Imam al-Ghazali mengklasifikasikan darjat dan martabat puasa ini kepada tiga bahagian seperti berikut:
Pertama
: Puasa
al-‘Umum
 iaitu hanya menahan perut dan Syahwatnya daripada tuntutan nafsunya sahaja. Ini dikhususkan kepada golongan puasa
awwam.
Kedua
: Puasa
al-Khusus
 iaitu menjaga pendengaran, penglihatan, percakapan serta seluruh panca inderanya daripada melakukan kemaksiatan dan dosa. Dan martabat puasa ini adalah puasa para Solihin. Mereka ini menundukkan pandangan daripada apa yang membalikkan hatinya daripada mengingati Allah SWT. Menjaga percakapan daripada berbohong, mengumpat, mencela dan memaki. Dan mereka selalu memperbanyakkan zikir kepada Allah SWT dan membaca al-Quran.
Ketiga
: Puasa
Khusus al-Khusus
 iaitu menjaga hatinya daripada mengingati hal keduniaan. Dan menumpukan sepenuh hatinya hanya kepada Allah SWT dan hari akhirat. Dan memikirkan dunia hanya untuk tuntutan agama sahaja. Dan ini merupakan puasa para Anbiya’, Siddiqin dan Muqarrabin.
Di samping itu, Imam al-Ghazali turut menjelaskan beberapa perkara yang mesti dilakukan agar puasa lebih terjaga, iaitu:
Menundukkan pandangan daripada melakukan kemaksiatan dan tidak melihat kepada perkara yang memalingkan hatinya daripada Allah SWT.
Menjaga percakapan daripada bercakap perkara yang sia-sia, berbohong, mengumpat dan mencela. Serta lazim memperbanyakkan bacaan al-Quran dan berzikir kepada Allah SWT.
Menjaga pendengaran daripada perkara yang dilarang. Hal ini kerana, bagi setiap perkara yang haram diucapkan maka haram juga didengar.
Menjaga anggota pancaindera daripada melakukan dosa dan maksiat. Begitu juga melakukan perkara yang
syubhat
ketika berbuka puasa. Puasa tidak menjadi bermakna sekiranya berbuka puasa dengan pembaziran.
[12]

Penutup
Berdasarkan nas dan keterangan di atas, dapat difahami bahawa terdapat darjat dan tingkatan bagi orang yang berpuasa dan menjaga amalan dan tingkah lakunya. Hal ini sepertimana dijelaskan oleh Imam al-Ghazali dalam kitabnya, iaitu puasa
umum
,
al-khusus
 dan
khusus al-khusus
.
Justeru, setiap daripada kita hendaklah berusaha untuk memperbanyakkan amalan dalam meningkatkan keimanan dan ketakwaan kepada Allah SWT. Firman-Nya:
يَا أَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِن قَبْلِكُمْ لَعَلَّكُمْ تَتَّقُونَ
Maksudnya
:
“Wahai orang-orang yang beriman! Kamu diwajibkan berpuasa sebagaimana diwajibkan atas orang-orang yang dahulu daripada kamu, supaya kamu bertaqwa.”

[13]
Menurut al-Maraghi, kewajiban berpuasa dan melakukan sebanyak amalan di bulan Ramadhan di samping mengawal nafsu syahwat adalah bagi meningkatkan ketakwaan kepada Allah SWT.
[14]
Wallahu a’lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Riwayat al-Bukhari (1898) dan Muslim (1079)
[2]
 Riwayat al-Bukhari (3277) dan Muslim (1079)
[3]
 Lihat
 Umdah al-Qari Syarah Sahih al-Bukhari
, 10/266
[4]
 Lihat
Fawa’id al-Saum
, hlm. 38
[5]
 Lihat
Fath al-Bari
, 4/114 dan
Syarh al-Nawawi ‘ala Sahih Muslim
, 7/167
[6]
 Lihat
Syarh al-Nawawi ‘ala Sahih Muslim
, 7/167
[7]
 Lihat
Fath al-Bari,
 4/114
[8]
 Lihat
al-Mufhim li ma Asykala min Talkhis Kitab Muslim
, 3/136
[9]
 Riwayat al-Bukhari (1904)
[10]
 Lihat
Fath al-Bari
, 4/108
[11]
 Lihat
Faidh al-Qadir
, 4/250
[12]
 Lihat
Ihya’ Ulum al-Din
, 1/234-235
[13]
 Surah al-Baqarah: 183
[14]
 Lihat
Tafsir al-Maraghi
, 2/68


#918: Dua Kegembiraan Diperoleh Orang Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Boleh jelaskan tentang maksud dua kegembiraan yang diperoleh oleh orang yang berpuasa, seperti yang disebut dalam hadith? Saya pernah mendengar hadith ini dan kurang jelas maknanya. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sesungguhnya, amalan berpuasa memiliki kelebihan yang besar di sisi Allah SWT. Hal ini dapat dilihat melalui sebuah hadith qudsi yang diriwayatkan oleh Abu Hurairah R.A, bahawa Rasulullah SAW bersabda:
قَالَ اللَّهُ: كُلُّ عَمَلِ ابْنِ آدَمَ لَهُ، إِلَّا الصِّيَامَ، فَإِنَّهُ لِي وَأَنَا أَجْزِي بِهِ، وَالصِّيَامُ جُنَّةٌ، وَإِذَا كَانَ يَوْمُ صَوْمِ أَحَدِكُمْ فَلاَ يَرْفُثْ وَلاَ يَصْخَبْ، فَإِنْ سَابَّهُ أَحَدٌ أَوْ قَاتَلَهُ، فَلْيَقُلْ إِنِّي امْرُؤٌ صَائِمٌ. وَالَّذِي نَفْسُ مُحَمَّدٍ بِيَدِهِ، لَخُلُوفُ فَمِ الصَّائِمِ أَطْيَبُ عِنْدَ اللَّهِ مِنْ رِيحِ المِسْكِ. لِلصَّائِمِ فَرْحَتَانِ يَفْرَحُهُمَا: إِذَا أَفْطَرَ فَرِحَ، وَإِذَا لَقِيَ رَبَّهُ فَرِحَ بِصَوْمِهِ.
Maksudnya: Allah berfirman: “Semua amal perbuatan anak Adam (manusia) adalah untuknya melainkan puasa, kerana sesungguhnya ia adalah untuk-Ku dan Aku yang akan memberinya ganjaran (pahala). Puasa itu adalah merupakan perisai. Oleh itu, janganlah berkata keji dan jangan pula berteriak-teriak. Sekiranya ada seseorang mencelanya atau memeranginya, maka katakanlah,“Sesungguhnya aku berpuasa.” Demi Dia (Allah) yang jiwa Muhammad berada di tangan-Nya, bau mulut orang yang berpuasa lebih harum di sisi Allah SWT daripada aroma minyak kasturi. Orang yang berpuasa itu memiliki dua kegembiraan, dia berasa gembira dengan dua perkara, iaitu apabila berbuka dia berasa gembira  dan apabila bertemu Tuhannya, dia berasa gembira dengan puasanya.
[1]
Berkenaan lafaz ‘فَإِنَّهُ لِي وَأَنَا أَجْزِي بِهِ’ (
Puasa itu untuk-Ku dan Aku-lah yang akan membalasnya
), Al-Hafiz Ibn Hajar menukilkan bahawa al-Baidhawi berkata: Terdapat dua perkara yang menjadi sebab mengapa ibadah puasa diistimewakan dengan kelebihan seperti ini.
Pertama
: Kerana ibadah-ibadah selainnya dapat dilihat oleh manusia, berbeza dengan puasa kerana ia merupakan rahsia antara hamba dan Allah SWT. Dia melakukannya dengan ikhlas dan mengerjakannya kerana mengharapkan redha-Nya. Hal ini ditunjukkan menerusi firman Allah SWT dalam sabda Baginda SAW, ‘الصَّوْمُ لِي’ (
Sesungguhnya puasa itu adalah untuk-Ku
).
Kedua
: Kerana seluruh perbuatan baik dilakukan dengan cara mengeluarkan harta atau menggunakan anggota fizikal. Manakala puasa mencakupi perbuatan mengekang hawa nafsu dan menjadikan fizikal menjadi lemah. Dalam ibadah puasa, terdapat unsur kesabaran menahan rasa lapar, haus dan meninggalkan syahwat. Hal ini ditunjukkan menerusi firman Allah SWT dalam sabda Baginda SAW:
“Dia meninggalkan syahwat kerana-Ku.”
[2]
Imam al-Munawi pula menjelaskan: (Yakni), orang yang berpuasa, Aku (Allah) memberinya balasan pahala yang banyak. Aku yang menguruskan balasan pahala itu tanpa diwakilkan kepada malaikat yang paling dekat atau makhluk-makhluk lain, kerana puasa itu rahsia antara-Ku dengan hamba-Ku.
[3]

Maksud Dua Kegembiraan yang Diraih oleh Orang Berpuasa
Berbalik kepada persoalan di atas, sesungguhnya Allah SWT telah memberikan kelebihan dan kemuliaan kepada orang yang berpuasa. Terdapat banyak hadith yang menyebutkan tentang kelebihan tersebut.
Antaranya ialah hadith yang diriwayatkan daripada Abu Hurairah R.A, bahawa Nabi SAW bersabda:
وَلِلصَّائِمِ فَرْحَتَانِ يَفْرَحُهُمَا: إِذَا أَفْطَرَ فَرِحَ بِفِطْرِهِ، وَإِذَا لَقِيَ رَبَّهُ فَرِحَ بِصَوْمِهِ
Maksudnya: “Dan orang yang berpuasa itu akan memperoleh dua kebahagiaan: Apabila berbuka, dia berbahagia dengan berbukanya, dan apabila berjumpa Rabb-nya, dia bahagian dengan (pahala) puasanya.”
[4]
Dalam riwayat Muslim pula, disebut dengan lafaz:
لِلصَّائِمِ فَرْحَتَانِ: فَرْحَةٌ عِنْدَ فِطْرِهِ، وَفَرْحَةٌ عِنْدَ لِقَاءِ رَبِّهِ
Maksudnya: “Orang yang berpuasa akan memperoleh dua kebahagiaan: Iaitu kebahagiaan ketika berbukanya, dan kebahagiaan ketika berjumpa Rabb-nya (dengan pahala puasanya).”
[5]
Manakala dalam riwayat lain, disebut dengan lafaz:
لِلصَّائِمِ فَرْحَتَانِ فَرْحَةٌ حِينَ يُفْطِرُ ، وَفَرْحَةٌ حِينَ يَلْقَى رَبَّهُ
Maksudnya: “
Bagi orang yang berpuasa, dia akan memperolehi dua kegembiraan. Pertama, kegembiraan ketika dia berbuka puasa dan kedua kegembiraan ketika dia bertemu Tuhannya.”
[6]
Berdasarkan riwayat-riwayat dalam hadith di atas, dapat difahami bahawa Rasulullah SAW telah menyatakan bahawa orang yang berpuasa akan mendapat dua kebahagiaan atau kegembiraan, iaitu ketika berbuka puasa dan ketika dia bertemu Allah SWT di akhirat kelak.
Imam al-Nawawi menjelaskan bahawa makna gembira dalam hadith di atas dengan menukilkan perkataan para ulama’: “Adapun kegembiraan orang yang berpuasa ketika berjumpa dengan Rabb-nya, adalah kerana dia melihat pahala puasanya dan kerana dia teringat kepada nikmat taufiq yang dianugerahkan oleh Allah SWT kepadanya, sehingga dia dapat berpuasa. Manakala kegembiraan pada ketika berbuka puasa adalah kerana dia dapat dengan sempurna menyelesaikan ibadahnya, dapat dengan selamat terhindar daripada perkara-perkara yang membatalkan puasanya, dan memiliki harapan untuk memperoleh ganjaran pahala daripada Allah SWT.
[7]
Dari sudut yang lain, al-Hafiz Ibn Hajar al-Asqalani menukilkan kenyataan sebahagian ulama’ berkenaan makna gembira tersebut seperti berikut: “Al-Qurtubi menyatakan bahawa makna gembira adalah dengan sebab rasa lapar dan dahaga telah hilang, kerana dia sudah dibolehkan untuk berbuka puasa. Ini adalah kegembiraan yang wajar dan mudah difahami.”
Sementara itu, sebahagian ulama’ yang lain pula berpendapat, bahawa orang yang berpuasa itu bergembira dengan berbuka puasanya, kerana amalan puasa dan ibadahnya telah berjaya dikerjakan dengan baik. Dia berasa diringankan serta mendapat pertolongan daripada Allah SWT untuk menunaikan puasa pada masa yang akan datang pula.
Setelah itu, al-Hafiz Ibn Hajar menyimpulkan, katanya: “Aku katakan: Tidak mengapa untuk membawa pengertian gembira di sini kepada pengertian yang lebih umum daripada makna yang telah disebutkan di atas. Hal ini kerana, setiap orang yang berpuasa, (ketika berbuka) akan bergembira sesuai mengikut keadaan masing-masing, disebabkan keadaan orang yang berkait dengan ibadah puasa berbeza-beza. Antara mereka, ada yang kegembiraan mereka itu hukumnya mubah (harus) iaitu kemanusiaan manusiawi yang wajar. Dan ada pula golongan yang mana kegembiraan mereka itu disunatkan, iaitu kegembiraan yang disebabkan oleh perkara-perkara telah disebutkan di atas (seperti bergembiran kerana dapat menunaikan ibadah puasa yang mampu dengan baik atas pertolongan Allah SWT.”
[8]
Selain itu, maksud dua kegembiraan dalam hadith di atas, dengan merujuk kepada syarahan ulama’ juga boleh diringkaskan seperti berikut:
Pertama
:
Kegembiraan ketika berbuka puasa
 adalah disebabkan tabiat dan fitrah manusia yang cenderung kepada perkara syahwat seperti makan, minum, jima’ dan sebagainya. Oleh itu, apabila ia dilarang pada sesuatu tempoh masa, dan kemudian ia dibenarkan semula selepas daripada itu, maka hal tersebut akan menimbulkan kegembiraan apabila dia boleh kembali melakukannya. Khususnya bagi orang yang sangat merasa kesusahan dan kekangan dalam menjalani ibadah puasa tersebut.
[9]
Kedua:

Kegembiraan ketika bertemu Tuhannya
 pula dengan maksud, ganjaran balasan kebaikan yang akan diperolehnya daripada ibadah puasa yang dilaksanakan ketika dia bertemu Allah SWT di akhirat kelak. Hal ini berdasarkan firman Allah SWT:
وَمَا تُقَدِّمُوا لِأَنفُسِكُم مِّنْ خَيْرٍ تَجِدُوهُ عِندَ اللَّـهِ هُوَ خَيْرًا وَأَعْظَمَ أَجْرًا ۚ وَاسْتَغْفِرُوا اللَّـهَ ۖ إِنَّ اللَّـهَ غَفُورٌ رَّحِيمٌ
Maksudnya:
Dan (ingatlah), apa jua kebaikan yang kamu kerjakan sebagai bekalan untuk diri kamu, tentulah kamu akan mendapat balasannya pada sisi Allah, -sebagai balasan yang sebaik-baiknya dan yang amat besar pahalanya. Dan mintalah ampun kepada Allah; sesungguhnya Allah Maha Pengampun, lagi Maha Mengasihani.
[10]
Selain itu, Allah SWT turut berfirman:
يَوْمَ تَجِدُ كُلُّ نَفْسٍ مَّا عَمِلَتْ مِنْ خَيْرٍ مُّحْضَرًا
Maksudnya: “
(Ingatlah) hari (kiamat yang padanya) tiap-tiap seorang akan mendapati apa sahaja kebaikan yang telah dikerjakannya, sedia dibentangkan (kepadanya dalam surat-surat amalnya).”
[11]
Justeru, apabila orang yang telah berpuasa tersebut melihat ganjaran yang bakal diperolehinya daripada Allah SWT, maka dia merasa gembira dengan puasa yang telah dilaksanakannya itu dengan sebaiknya.
[12]

Kesimpulan
Berdasarkan nas dan keterangan di atas, dapat difahami bahawa maksud kegembiraan yang dinyatakan di dalam hadith adalah kegembiraan di dunia dan di akhirat.
Kegembiraan di akhirat adalah ketika orang yang berpuasa berjumpa dengan Allah SWT, kerana dia melihat pahala puasanya dan teringat kepada nikmat taufiq yang dianugerahkan kepadanya sehingga dia mampu menjalankan ibadah puasa. Selain itu, dia juga bergembira kerana beroleh ganjaran yang besar, yang disimpan oleh Allah SWT buatnya. Justeru, dia akan bergembira dengan apa yang diraihnya itu.
Adapun kegembiraan di dunia adalah ketika dia berbuka puasa, di mana kegembiraan tersebut adalah sesuai mengikut keadaan masing-masing. Ada antara mereka ada yang kegembiraan mereka itu hukumnya mubah (harus) iaitu mengikut kemanusiaan manusiawi yang wajar. Misalnya, kegembiraan tatkala dia dapat melakukan perbuatan yang mana dia ditegah daripada melakukannya ketika berpuasa seperti makan dan minum.
Dan ada pula golongan yang mana kegembiraan mereka itu disunatkan, iaitu kegembiraan seperti kerana dapat menunaikan ibadah puasa dengan baik atas pertolongan Allah SWT. Inilah sepertimana dijelaskan oleh Imam al-Nawawi, al-Hafiz Ibn Hajar dan lain-lain.
Wallahu a’lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Riwayat al-Bukhari (1904)
[2]
 Lihat
Fath al-Bari
, 4/108
[3]
 Lihat
Faidh al-Qadir
, 4/250
[4]
 Riwayat al-Bukhari (1904) dan Muslim (1151)
[5]
 Riwayat Muslim (1151)
[6]
 Riwayat Muslim (1151), al-Nasa’i (2215), al-Tirmizi (766), Ibn Majah (1638) dan Ahmad (9429)
[7]
 Lihat
Syarh al-Nawawi ‘ala Sahih Muslim
, 8/273
[8]
 Lihat
Fath al-Bari
, 4/118
[9]
 Lihat
Latha’if al-Ma’arif Fi Ma Li al-Mawasim al-‘Amm Min al-Wazhaif
, hlm. 215
[10]
 (Surah al-Muzammil: 20)
[11]
 Surah Ali Imran: 30
[12]
 Lihat
Latha’if al-Ma’arif Fi Ma Li al-Mawasim al-‘Amm Min al-Wazhaif
, hlm. 216-217


#919: Menelan Air Liur Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah perbuatan menelan air liur itu dikira termasuk dalam perkara yang membatalkan puasa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.

Definisi Air Liur
Menurut portal MyHealth Kementerian Kesihatan Malaysia, air liur adalah suatu cecair dinamik yang mengekalkan rongga mulut (kedua-dua tisu keras dan lembut) dalam keadaan yang sihat. Air liur dihasilkan oleh tiga pasang kelenjar air liur utama dan juga kelenjar-kelenjar air liur kecil. Kelenjar air liur utama terdiri daripada:
Kelenjar Parotid
Kelenjar Submandibel
Kelenjar Sublingual
Air liur mempunyai banyak peranan penting dalam rongga mulut. Ia membantu dengan proses pemakanan, pertuturan, penelanan dan juga untuk mengekalkan mulut dalam keadaan yang sihat.
Air liur juga adalah bahan pembilas mulut semulajadi. Ia membilas mulut sepanjang masa dan dengan ini secara tidak langsung membuang cebisan kecil makanan dari permukaan gigi. Semasa tidur, rembesan air liur adalah kurang menyebabkan mulut berbau apabila bangun tidur. Selain itu, kekurangan rembesan air liur menyebabkan air liur menjadi likat, susah untuk membilas mulut, menjadikannya kurang oksigen dan menyebabkan pembiakan bakteria
anaerob
 di dalam mulut.
[1]
Perkara yang Membatalkan Puasa
Sebelum menjawab persoalan di atas, elok juga diteliti terlebih dahulu berkenaan perkara-perkara yang membatalkan puasa. Pada asasnya, antara perkara yang boleh membatalkan puasa – sepertimana dinyatakan oleh pengarang
al-Fiqh al-Manhaji –
boleh diringkaskan seperti berikut:
Pertama
:
Makan atau minum dengan sengaja
, namun sekiranya terlupa atau tidak sengaja adalah dimaafkan seperti hadis yang diriwayatkan oleh Abu Hurairah RA:
مَنْ نَسِيَ وَهُوَ صَائِمٌ فَأَكَلَ أَوْ شَرِبَ فَلْيُتِمَّ صَوْمَهُ فَإِنَّمَا أَطْعَمَهُ اللَّهُ وَسَقَاهُ
Maksudnya
: Sesiapa yang terlupa, sedang dia berpuasa, lalu dia makan dan minum, dia hendaklah meneruskan puasa. Sesungguhnya Allah SWT yang memberinya makan dan minum itu
[2]
Kedua: Memasukan sesuatu ke rongga dalam melalui ruang yang sedia terbuka seperti mulut, telinga, kemaluan dan dubur
. Semua perbuatan yang membatalkan puasa itu jika tidak disengajakan sebab terlupa, ia tidak merosakkan puasa dan ini diqiaskan kepada makan dan minum. Begitu juga sekiranya dipaksa untuk makan, ia tidak membatalkan puasa. Ini kerana bukan kemahuan serta kehendak.
[3]
Ketiga: Muntah yang disengajakan
 adalah membatalkan puasa. Akan tetapi sekiranya tidak disengajakan tidak membatalkan puasa ini sepertimana hadis yang diriwayatkan oleh Abu Hurairah RA, Sabda Nabi SAW:
 مَنْ ذَرَعَهُ قَىْءٌ وَهُوَ صَائِمٌ فَلَيْسَ عَلَيْهِ قَضَاءٌ وَإِنِ اسْتَقَاءَ فَلْيَقْضِ
Maksudnya
: Sesiapa yang tidak dapat menahan muntahnya semasa berpuasa, dia tidak wajib mengqadha’ puasanya dan jika sengaja muntah, dia hendaklah mengqadha’kannya.
[4]
Keempat: Melakukan persetubuhan dengan sengaja sekalipun tanpa mengeluarkan mani
. Ini seperti firman Allah SWT:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِۖ ثُمَّ أَتِمُّوا الصِّيَامَ إِلَى اللَّيْلِ ۚ وَلَا تُبَاشِرُوهُنَّ وَأَنتُمْ عَاكِفُونَ فِي الْمَسَاجِدِ
Maksudnya
: Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam, iaitu waktu fajar. Kemudian, sempurnakanlah puasa itu sehingga waktu malam (Maghrib), dan janganlah kamu menyetubuhi isteri-isteri kamu ketika kamu sedang beri’tikaf di masjid.
[5]
Walau bagaimanapun, tidak membatalkan puasa sekiranya dia terlupa bahawa dirinya sedang berpuasa, perkara ini dikiaskan kepada makan dan minum.
Kelima: Mengeluarkan mani dengan sengaja
 maka terbatal puasanya. Namun sekiranya tidak disengajakan dan tidak dapat menahan maninya maka tidak terbatal puasanya.
Keenam: Haid dan Nifas
 merupakan keuzuran yang menghalang sahnya puasa. Oleh itu puasa seseorang perempuan itu terbatal jika terdapat haid atau nifas di siang hari dan wajib mengqadha’kannya. Ini berdasarkan hadis yang diriwayat Abu Said RA, Rasulullah SAW bersabda:
أَلَيْسَ إِذَا حَاضَتْ لَمْ تُصَلِّ، وَلَمْ تَصُمْ؟
Maksudnya
: Bukankah perempuan apabila haidh, dia tidak bersolat dan berpuasa?
[6]
Ketujuh: Gila dan murtad
. Kedua-dua perkara tersebut juga menghalang daripada puasa. Ini kerana orang yang berpuasa dalam keadaan itu telah terkeluar daripada kelayakan beribadat. Justeru, setiap orang yang berpuasa wajib menahan dirinya daripada semua perbuatan yang membatalkannya, bermula dari terbit fajar hingga terbenam matahari. Ini bererti, jika seseorang melakukan sesuatu yang membatalkan puasa dengan sangkaan fajar belum terbit, kemudian ternyata sangkaannya itu salah, maka puasanya tetap batal.
[7]
Menelan Air Liur Ketika Berpuasa
Dalam menjawab persoalan di atas, kami nyatakan seperti berikut:
Perlu dijelaskan terlebih dahulu, bahawa maksud air liur adalah air yang berada di dalam mulut selama mana ia berada di dalamnya. Sebaliknya, jika ia telah dikeluarkan daripada mulut, maka ia disebut sebagai ‘بُصاق’ (air liur yang telah diludahkan).
Secara asasnya, isu ini tidak dibahaskan dengan begitu mendalam oleh kalangan para fuqaha’. Ini kerana secara umumnya mereka hanya mengulas isu menelan air liur dan juga isu mengumpul air liur lalu menelannya.
Dalam menjelaskan isu ini, Imam al-Nawawi menyebut: ‘لَوِ ابْتَلَعَ مِنْهُ الرِّيقَ لَا يُفْطِرُ’ (
Sekiranya ditelan air liur, maka ia tidaklah membatalkan puasa
.)
[8]
Selain itu, persoalan ini turut dijelaskan dalam kitab yang menghimpunkan fatwanya, yang disebut dengan
Fatawa al-Nawawi
seperti berikut:
Apabila seseorang yang berpuasa itu merasa makanan dan tidak menelannya, atau dia mengunyah roti dan selainnya namun tidak menelannya, atau seseorang itu
mengumpulkan air liur di dalam mulutnya
, atau seekor lalat masuk ke dalam rongganya tanpa sebarang kehendak darinya, atau dia sedang mengadun gandum atau tepung dan selainnya lalu dia membuka mulutnya dan masuk sedikit daripada debu-debu, atau tertelan air berkumur atau istinsyak tanpa dia berlebihan (dalam perbuatan tersebut), adakah ini membatalkan puasa?

Jawapannya,

kesemuanya ini tidak membatalkan puasa
.
[9]
Malah, Imam al-Nawawi turut menukilkan berkenaan ijma’ (kesepakatan) tentang perkara ini. Dalam kitab
al-Majmu’ Syarh al-Muhazzab
, beliau menyebut: “
Menelan air liur tidak membatalkan puasa berdasarkan ijma’
 sekiranya ia dilakukan secara adat. Ini kerana kesukaran untuk mengelakkan dari melakukannya.”
Beliau turut menyatakan tiga syarat yang menjadikan menelan air liur tidak membatalkan puasa. Ketiga-tiga syarat tersebut boleh diringkaskan seperti berikut:
Air liur itu adalah semata-mata air liur. Jika air liur itu bercampur dengan sesuatu dan berubah warnanya, maka batal puasa sekiranya ia ditelan.
Air liur itu ditelan melalui bahagian salurannya. Jika air liur telah keluar daripada mulutnya, kemudian dia memasukkannya semula melalui lidahnya atau selain lidahnya lalu dia menelannya, maka ini membatalkan puasa.
Air liur itu ditelan secara normal (adat kebiasaan). Jika air liur itu dihimpunkan (di dalam mulutnya) dengan sengaja, lalu dia menelannya, adakah ia membatalkan puasa? Maka ada dua pendapat yang masyhur dalam mazhab Al-Syafi’e dan yang sahihnya ia tidak membatalkan puasa.
[10]
Hal ini juga juga adalah sepertimana diterangkan oleh Ibn Qudamah dalam kitabnya al-Mughni. Kata beliau:
 “
Bagi sesuatu yang tidak dapat dielakkan seperti menelan air liur, maka ia tidaklah membatalkan puasa
. Hal ini kerana menahan dari hal tersebut adalah menyukarkan. Perkara ini samalah seperti debu-debu jalanan dan juga debu-debu tepung.
Jika seseorang itu mengumpulkan air liur kemudian dia menelannya dengan sengaja, maka yang demikian juga tidak membatalkan puasanya
.”
[11]
Selain itu, pengarang kitab al-Fiqh al-Manhaji menyebut:
Puasa tidak batal jika lalat, agas atau debu jalan masuk ke dalam rongga. Ini kerana ia sukar untuk mengelakkannya. Begitu juga halnya jika tertelan air liur. Walau bagaimanapun, puasa akan batal sekiranya air liur yang ditelan bercampur dengan najis. Contohnya, seseorang yang mengalami gusi berdarah dan menelan air liurnya tanpa membasuh mulutnya dahulu, sekalipun air liurnya itu kelihatan putih.
Jika dia berkumur atau yang dimasukkan ke dalam hidung ketika berwudhu’, sampai ke dalam rongga, ia tidak membatalkan puasa sekiranya kedua-dua perbuatan tersebut dilakukan tidak berlebih-lebihan. Sebaliknya, jika dilakukan berlebih-lebihan, puasanya menjadi batal disebabkan membuat perkara yang ditegah ketika berpuasa.
Begitu juga, sisa-sisa makanan dicelah-celah gigi yang tertelan bersama air liur, tidak membatalkan puasa sekiranya susah membeza dan meludahkannya kerana ada halangan dan tanpa kecuaiannya. Jika tiada kesulitan sedemikian, puasanya batal disebabkan kecuaiannya.”

[12]
Kesimpulan
Berdasarkan nas dan keterangan di atas, kami nyatakan bahawa isu menelan air liur ini termasuk dalam
umum al-balwa
(perkara-perkara yang tidak dapat dielakkan). Hal ini samalah seperti menghidu wangi-wangian dan debu-debu jalanan, di mana kesemuanya tidak membatalkan puasa.
Oleh itu, menelan air liur secara umum tidaklah membatalkan puasa. Adapun berkenaan perbuatan menghimpunkan air liur di dalam mulut, kemudian ditelan air liur tersebut, maka sebahagian ulama’ menghukumkannya sebagai makruh. Manakala jika air liur itu telah dikeluarkan daripada mulut, kemudian dia memasukkan dan menelannya semula, maka inilah yang membatalkan puasa.
Wallahu a’lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Lihat http://www.myhealth.gov.my/mulut-kering/ dan http://www.myhealth.gov.my/adakah-anda-mengalami-masalah-nafas-atau-mulut-berbau-halitosis/
[2]
 Riwayat Imam Muslim (1155)
[3]
 Lihat
al-Fiqh al-Manhaji
, 2/95
[4]
 Riwayat Abu Daud (2830)
[5]
 Surah al-Baqarah: 187
[6]
 Riwayat al-Bukhari (298)
[7]
 Lihat
al-Fiqh al-Manhaji
,
 2/93-98
[8]
 Lihat
Raudhah al-Thalibin,
2/357
[9]
 Lihat
Fatawa al-Nawawi,
1/90
[10]
 Lihat
al-Majmu’ Syarh al-Muhazzab,
6/318
[11]
 Lihat
al-Mughni,
3/16
[12]
 Lihat
al-Fiqh al-Manhaji
, 2/78


#92 Terlebih Bayar Hutang

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah sekiranya orang yang membayar hutang lebih daripada yang dihutang dikira sebagai riba?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Hutang adalah hak milik sesuatu barangan kepada orang lain dengan syarat orang tersebut memulangkan semula gantinya tanpa sebarang tambahan.
[1]
Amalan melebihkan jumlah bayaran hutang ketika membayar hutang adalah suatu amalan mulia dan ditunjukkan sendiri oleh Baginda Nabi SAW. Ini dapat dilihat daripada hadis yang diriwayatkan oleh Jabir Ibn Abdullah R.Anhuma:
كَانَ لِي عَلَى النَّبِيِّ صلى الله عليه وسلم دَيْنٌ فَقَضَانِي وَزَادَنِي
Maksudnya:
 “Baginda SAW berhutang kepadaku, lalu Baginda membayarnya dan melebihkan bayaran kepadaku.”
[2]
Imam al-Nawawi menyebutkan di dalam syarahnya: adalah disunatkan kepada penghutang untuk melebihkan nilai bayaran hutang semasa melangsaikan hutang tersebut.
[3]
Walaupun begitu, janganlah bagi pihak pemberi hutang mensyaratkan jumlah lebihan agar dibayar kepadanya semasa berlakunya aktiviti hutang. Ini supaya tidak berlaku riba
al-fadhl
Demikian juga hadis yang diriwayatkan oleh Abu Rafie’ R.A, bahawa Nabi SAW bersabda:
فَإِنَّ مِنْ خِيَارِ النَّاسِ أَحْسَنَهُمْ قَضَاءً
Maksudnya:
 “Manusia yang terbaik ialah manusia yang terbaik membayar hutangnya.”
[4]
Dalam hidup bermasyarakat, pinjam meminjam amat biasa berlaku termasuk juga berhutang antara satu sama lain. Ini kerana, mencari sebuah kesempurnaan dalam hidup dan melengkapi kesemua keperluan adalah amat jarang dimiliki oleh seseorang. Justeru, bantuan daripada rakan taulan akan membawa kepada kasih sayang dan saling menghormati atas pengorbanan seseorang kepada saudaranya. Semoga dengan pelaksanaan yang betul dan penuh keikhlasan ini menatijahkan kerahmatan antara satu sama lain. Benarlah firman Allah SWT:
وَتَعَاوَنُوا عَلَى الْبِرِّ وَالتَّقْوَىٰ ۖ وَلَا تَعَاوَنُوا عَلَى الْإِثْمِ وَالْعُدْوَانِ
Maksudnya: Dan hendaklah kamu bertolong-tolongan untuk membuat kebajikan dan bertaqwa, dan janganlah kamu bertolong-tolongan pada melakukan dosa (maksiat) dan pencerobohan.
[5]
Bayaran hutang melebihi nilai yang dihutang adalah amalan sunnah yang dilakukan oleh Nabi SAW. Perkara ini dilihat sebagai hibah atau hadiah kepada pemiutang di atas kebaikan yang dihulurkan kepada penghutang. Justeru, jumlah nilai lebihan tersebut adalah ditentukan sendiri oleh penghutang di atas kemampuannya, namun perbuatan tersebut tidaklah menjadi perkara wajib kepadanya. Tetapi sekiranya pemberi hutang itu meminta lebih bayaran daripada orang yang membayar hutang tersebut, hal ini merupakan riba
al-fadhl
 yang amat ditegah di dalam Islam. Semoga apa yang disampaikan ini memberi membuka minda dan kefahaman kepada kita semua dalam mengamalkan syariat Islam dengan cara yang terbaik. Amin.
Wallahua`lam.
Bertarikh 12 November 2021 M bersamaan  7 Rabiul Akhir 1443 H

[1]
 Lihat
al-Fiqh al-Manhaji
, (6/82),
Mughni al-Muhtaj
, (2/117) dan
al-Taqrirat al-Sadidah, Qism al-Buyu’
, (hlm. 45)
[2]
 Riwayat Bukhari (443) dan Muslim (715)
[3]
 Lihat
Syarh al-Nawawi ‘ala Sahih Muslim
, 5/228
[4]
 Riwayat al-Bukhari (2392) Muslim (1600) dan Abu Daud (3345)
[5]
 Surah al-Maidah: 2


#920: Juadah Berbuka yang Dikira Menjamu Orang Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Siapakah yang mendapat ganjaran pahala dalam memberi makan kepada orang yang berbuka puasa? Ini kerana, sesetengah orang berpuasa, mereka akan berbuka dengan kurma dahulu. Kemudian baru makan makanan yang berat. Adakah orang yang menyumbang kurma, atau orang yang menyumbang juadah makanan berat, yang dapat pahala itu? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Amalan memberi makan adalah amat digalakkan terutamanya kepada mereka yang fakir miskin dan anak yatim. Allah SWT memuji orang-orang yang bersedekah seperti dalam bentuk makanan sebagaimana dalam firman-Nya:
وَيُطْعِمُونَ الطَّعَامَ عَلَىٰ حُبِّهِ مِسْكِينًا وَيَتِيمًا وَأَسِيرًا
Maksudnya
:
Mereka juga memberi makan benda-benda makanan yang dihajati dan disukainya, kepada orang miskin dan anak yatim serta orang tawanan.
[1]
Dalam menjelaskan ayat ini, Ibn Abbas berkata: Iaitu pada saat bekalan sedikit dan ia diberikan atas dasar kasih sayang kepada mereka.
[2]
Ibn Kathir pula berkata: Dhamir (kata ganti) dalam ayat ini kembali ke perkataan
al-ta’am
 (الطَّعَامَ). Maksudnya, mereka memberikan makanan ketika mereka menyukainya dan sangat berselera pada makanan tersebut. Ayat tersebut sama seperti firman-Nya: “وَآتَى الْمَالَ عَلَىٰ حُبِّهِ” (
dan mendermanya seseorang akan hartanya sedang ia menyayanginya
) Surah al-Baqarah: 177).
[3]
Ada juga pendapat menyatakan, pemberian tersebut atas rasa suka untuk memberi makan, kerana kesukaan mereka untuk melakukan kebaikan. Ini sepertimana disebut oleh Fudhail bin Iyadh. Pendapat lain pula menyebut bahawa dhamir pada lafaz “حُبِّهِ” ini kembali kepada Allah. Justeru, maksudnya adalah mereka memberi makan atas dasar cinta kepada Allah SWT.
[4]
Di dalam hadith Nabi SAW, turut dijelaskan berkenaan keutamaan sedekah memberi makan ini. Diriwayatkan daripada Abdullah bin Salam, ketikamana Nabi SAW sampai ke kota Madinah, Baginda SAW bersabda:
يَا أَيُّهَا النَّاسُ أَفْشُوا السَّلاَمَ ، وَأَطْعِمُوا الطَّعَامَ ، وَصِلُوا الأَرْحَامَ ، وَصَلُّوا بِاللَّيْلِ وَالنَّاسُ نِيَامٌ ، تَدْخُلُوا الْجَنَّةَ بِسَلاَمٍ
Maksudnya
:
“Hai orang ramai. Sebarkanlah salam,
berilah makan
, sambunglah silaturrahim dan solatlah di waktu malam ketika mana manusia sedang tidur. Nescaya kamu dapat masuk Syurga dengan sejahtera dan selamat.”
[5]
Dalam menjelaskan hadith ini, Imam al-Khattabi berkata: “Nabi SAW menjadikan (memberi makan) sebagai seafdhal amalan di mana ia menjadi penguat kepada badan.”

[6]
Sesungguhnya amalan memberi makan menunjukkan hilangnya rasa takut dan kefakiran, sehingga akhirnya menjadikan hati sesama umat Islam akan semakin dekat dan hubungan silaturrahim akan terjalin semakin kuat.
[7]
Justeru, jelas bahawa amalan memberi makan ini sangat dianjurkan di dalam Islam dan sesungguhnya ia satu amalan yang mulia yang dijanjikan pahala, lebih-lebih lagi ia dilakukan dalam bulan Ramadhan di mana pahala akan digandakan.
Dalam ayat yang lain, Allah SWT turut menyebut ancaman terhadap orang yang kedekut dan bakhil terhadap harta mereka. Di dalam surah al-Ma’un ayat 1 hingga 3, Allah SWT mengkhabarkan tentang salah satu ciri-ciri orang yang mendustakan agama, di mana firman-Nya:
أَرَأَيْتَ الَّذِي يُكَذِّبُ بِالدِّينِ ، فَذَٰلِكَ الَّذِي يَدُعُّ الْيَتِيمَ ، وَلَا يَحُضُّ عَلَىٰ طَعَامِ الْمِسْكِينِ
Maksudnya
:
“Tahukah engkau akan orang yang mendustakan agama (meliputi hari pembalasan)? Orang itu ialah yang menindas serta berlaku zalim kepada anak yatim, Dan ia tidak menggalakkan untuk memberi makanan yang berhak diterima oleh orang miskin.”
[8]
Dalam menjelaskan ayat “وَلَا يَحُضُّ عَلَىٰ طَعَامِ الْمِسْكِينِ”, Imam al-Qurtubi berkata: Yakni seseorang itu tidak mahu berkongsi dan membenci orang lain yang berkongsi akan sesuatu rezeki. Ini disebabkan kebakhilannya dan pendustaannya terhadap balasan dan ganjaran di akhirat nanti.
Pada asasnya, mereka yang dicela oleh ayat ini adalah orang-orang yang memiliki sifat kedekut dan tidak mahu berkongsi. Ayat ini tidaklah ditujukan kepada orang-orang yang tidak berkemampuan kerana mereka sememangnya tidak mampu.
[9]
Justeru, mudah-mudahan dengan melazimi amalan bersedekah memberi makan ini, sedikit sebanyak ia dapat menghakis sifat kedekut dan bakhil, sebaliknya digantikan dengan sifat suka memberi, saling mengasihi serta mendahulukan orang lain dalam berkongsi nikmat Allah yang dikurniakan.
Pahala Menjamu Makan di Bulan Ramadhan
Dalam bulan Ramadhan, kita sebagai umat Islam digalakkan untuk mengikuti satu sunnah Baginda SAW iaitu memberi makan orang yang berpuasa. Galakan untuk memberi makan orang yang berpuasa ini adalah perkara yang
thabit
 daripada hadith Nabi Muhammad SAW. Ini berdasarkan sebuah hadith yang diriwayatkan oleh Zaid bin Khalid al-Juhani R.A bahawa Rasulullah SAW bersabda:
مَنْ فَطَّرَ صَائِمًا كَانَ لَهُ مِثْلُ أَجْرِهِ غَيْرَ أَنَّهُ لاَ يَنْقُصُ مِنْ أَجْرِ الصَّائِمِ شَيْئًا
Maksudnya
:
“Sesiapa yang memberi makan kepada orang yang berpuasa dia akan mendapat pahala yang sama dengan orang yang berpuasa dalam keadaan pahala orang tersebut tidak berkurangan sedikit pun.”
[10]
Imam Izzuddin Al Izz bin Abd al-Salam dalam menjelaskan fadhilat memberi makan kepada orang yang berpuasa menyebut:
“Sesiapa yang memberi makan kepada 36 orang yang berpuasa dalam sepanjang tahun, maka dia akan mendapat pahala berpuasa selama setahun.”
.
[11]
Hal ini kerana, setiap kebaikan yang dilakukan oleh seseorang itu akan mendapat 10 ganjaran pahala seperti yang disebutkan dalam firman Allah SWT:
مَن جَاءَ بِالْحَسَنَةِ فَلَهُ عَشْرُ أَمْثَالِهَا
Maksudnya
:
“Sesiapa yang melakukan suatu kebaikan maka baginya sepuluh ganjaran pahala
.”
[12]
Oleh itu, apabila seseorang itu memberi makan kepada 36 orang yang berpuasa maka dia akan mendapat ganjaran puasa sebanyak 36 kali. Kemudian pahala tersebut digandakan kepada 10 kali bagi setiap satu maka keseluruhannya dia akan mendapat 360 ganjaran dan ia merupakan jumlah hari dalam setahun mengikut kalendar hijrah.
Imam al-Tabari menerangkan: “Barangsiapa yang menolong seorang mukmin dalam melakukan amal kebaikan, maka orang yang menolong tersebut akan mendapat pahala sama dengan si pelaku kebaikan tadi. Rasulullah SAW memberi khabar bahawa orang yang mempersiapkan segala perlengkapan perang bagi orang yang ingin berperang, maka dia akan mendapatkan pahala orang yang pergi berperang. Begitu pula orang yang memberi makan kepada orang yang berpuasa atau menyumbang tenaga melalui pengagihan makanan bagi orang yang berpuasa, maka dia pun akan mendapatkan pahala orang yang berpuasa.”.
[13]
Kami nyatakan juga di sini antara sikap dan sifat tokoh ulama’ dalam memberi makan orang yang berpuasa, antaranya:
Hasan al-Basri memberi makan saudaranya sedangkan dia berpuasa sunat dan duduk melayan mereka ketika mereka makan.
Abdullah bin al-Mubarak memberi makan kepada saudaranya ketika bermusafir dengan makanan yang lazat, sedangkan dia berpuasa.
Hammad menjamu setiap malam kepada orang ramai pada bulan puasa seramai 500 orang.
Abdullah bin Umar R.Anhuma berpuasa dan tidak berbuka kecuali bersama dengan fakir miskin.
Berbalik kepada persoalan di atas, para ulama berbeza pendapat tentang kadar yang dikira sebagai memberi makan berbuka kepada orang yang berpuasa. Adakah pahala memberi makan itu terhasil dengan memberi sekalipun sebiji kurma atau sebekas air atau memberi makanan-makanan yang menghasilkan kekenyangan kepada golongan yang berbuka puasa?
Imam Ibn Muflih ketika menjelaskan hadith kelebihan memberi makan kepada orang yang berbuka puasa di atas, berkata: “
Yang zahir daripada pendapat para ulama adalah apa sahaja makanan sebagaimana zahir khabar (hadith) tersebut. Manakala pahala yang lebih besar sekiranya makanan tersebut memberi kekenyangan kepada orang yang berbuka
.”
.
[14]
Hal yang sama juga dijelaskan oleh Imam al-Munawi, bahawa
memberi makan orang yang berpuasa di sini boleh jadi dengan makna hidangan makan malam yang lengkap, atau dengan kurma. Jika tidak mampu dengan itu, maka boleh juga dengan seteguk air.”

[15]
Justeru,
sekiranya seseorang itu

memberikan makanan kepada orang yang berbuka puasa sama ada dengan sebiji tamar, segelas air, dan sebagainya maka sudah terhasil baginya pahala memberi makan kepada orang yang berbuka sebagaimana zahir hadith.
Perkara ini juga adalah jelas sepertimana yang disebut dalam hadith yang diriwayatkan oleh Salman al-Farisi R.A bahawa Rasulullah SAW bersabda:
مَنْ فَطَّرَ صَائِمًا كَانَ لَهُ عِتْقُ رَقَبَةٍ وَمَغْفِرَةٌ لِذُنُوبِهِ قِيلَ يَا رَسُولَ اللَّهِ لَيْسَ كُلُّنَا يَجِدُ مَا يُفَطِّرُ الصَّائِمَ قَالَ يُعْطِي اللَّهُ هَذَا الثَّوَابَ مَنْ فَطَّرَ صَائِمًا عَلَى مَذْقَةِ لَبَنٍ أَوْ تَمْرَةٍ أَوْ شَرْبَةِ مَاءٍ
Maksudnya
:
“Sesiapa yang memberi makan kepada orang yang berbuka dia mendapat ganjaran dibebaskan dari api neraka dan keampunan ke atas dosa-dosanya. Lalu ditanyakan kepada Rasulullah SAW: ‘’Wahai Rasulullah, bukanlah kesemua kami ini mampu untuk memberikan sesuatu untuk orang berpuasa berbuka.” Maka Rasulullah SAW menjawab: ‘Allah memberikan pahala ini kepada sesiapa yang memberi makan kepada orang yang berbuka puasa dengan susu yang dicampur dengan air, sebiji kurma, atau air minuman’.”
[16]
Pendapat yang kedua pula menyatakan bahawa pahala memberi makan berbuka kepada orang yang berpuasa tidak terhasil melainkan bagi mereka yang memberi kekenyangan kepada orang yang berpuasa (melalui makanan yang disediakan). Ini kerana dengan terhasilnya kekenyangan akan tercapailah maksud dari sudut memberi kekuatan kepada orang berpuasa tersebut untuk beribadah dan mencukupkan dirinya pada malam tersebut. Inilah pendapat yang ditarjihkan oleh Syeikhul Islam Ibn Taimiyyah.
Kesimpulan
Berdasarkan nas dan keterangan di atas, kami nyatakan bahawa
pendapat yang paling tepat adalah bahawa ganjaran pahala memberi makan kepada orang berpuasa akan diraih oleh sesiapa sahaja yang memberi makan kepada golongan yang berpuasa, dan dengan apa sahaja makanan yang dia mampu beri. Hal ini tanpa mengambil kira sama ada makanan tersebut adalah segelas air, sebiji kurma atau semangkuk bubur.
Namun begitu, orang yang memberi makan atau menyediakan juadah berbuka puasa yang berat, yang memberi kekenyangan adalah lebih afdhal, dan ganjaran pahala yang diperolehinya juga adalah lebih besar.
Hal ini berdasarkan sabda Rasulullah SAW:
وَمَنْ أَشْبَعَ صَائِمًا كَانَ لَهُ مَغْفِرَةٌ لِذُنُوبِهِ وَسَقَاهُ اللَّهُ مِنْ حَوْضِي شَرْبَةً لَا يَظْمَأُ حَتَّى يَدْخُلَ الْجَنَّةَ
Maksudnya: “
Dan sesiapa yang memberi kekenyangan kepada orang yang berpuasa maka dia akan mendapat keampunan atas dosa-dosanya, dan Allah akan memberikan dia minum daripada Haudh (telaga) ku dengan minuman yang akan menyebabkan dia tidak akan dahaga selamanya sehinggalah dia masuk ke dalam syurga
.”
[17]
Begitu juga, ganjaran pahala juga akan terhasil kepada orang yang memberi makan kepada orang yang berbuka, sama ada makanan tersebut dimakan terlebih dahulu, atau terkemudian, selama mana masih dalam tempoh berbuka puasa.
Wallahu a’lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Surah al-Insan (8)
[2]
 Lihat
al-Jami’ li Ahkam al-Quran
, 10/84;
Tafsir Fath al-Qadir
, 11/820
[3]
 Lihat
Tafsir al-Quran al-‘Azim
, 8/358
[4]
 Lihat
Tafsir Fath al-Qadir
, 11/820
[5]
 Riwayat al-Tirmizi (2485), Ibnu Majah (3251) dan Ahmad (5/451)
[6]
 Lihat
A’lam al-Hadith
, 1/149
[7]
 Lihat
Bahjah al-Nazirin Syarh Riyadh al-Salihin
, 2/64
[8]
 Surah al-Ma’un (1-3)
[9]
 Lihat
al-Jami’ li Ahkam al-Quran
, 10/144
[10]
 Riwayat al-Tirmizi (807)
[11]
 Lihat
Maqasid al-Saum
, Izz Abd al-Salam, hlm. 18
[12]
 Surah al-An’am (160)
[13]
 Lihat
Syarah Sahih al-Bukhari li Ibn Battal
, 5/51
[14]
 Lihat
al-Furu’ li Ibn Muflih
,
3/73
[15]
 Lihat
Faidh al-Qadir
,
6/187
[16]
 Riwayat Ibn Khuzaimah (1878)
[17]
 Riwayat Ibn Khuzaimah (1878)


#922: Berbohong Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hukum berbohong ketika berpuasa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Puasa adalah salah satu ibadat yang difardhukan oleh Allah SWT kepada hamba-hambanya. Maka, setiap ibadat atau perbuatan yang khusus dilakukan kerana Allah SWT memerlukan niat sebagai membezakan di antara ibadat dan adat kebiasaan seperti membezakan di antara orang yang menahan diri daripada makan dan minum kerana berpuasa dengan orang yang tidak mempunyai makanan untuk dimakan. Puasa yang disyariatkan adalah untuk menahan diri daripada perkara yang membatalkan puasa bermula daripada terbit fajar sadiq hingga tenggelam matahari.
Daripada Abu Hurairah RA, bahawa Nabi SAW bersabda:
مَنْ صَامَ رَمَضَانَ، إِيمَانًا وَاحْتِسَابًا، غُفِرَ لَهُ مَا تَقَدَّمَ مِنْ ذَنْبِهِ
Maksudnya:
 “Sesiapa yang berpuasa di bulan Ramadhan dengan penuh keimanan dan pengharapan, maka akan diampunkan dosanya yang telah lalu.”
[1]
Imam al-Hafiz Ibn Hajar al-Asqalani ketika mensyarahkan hadith ini berkata, yang dimaksudkan dengan keimanan adalah beri’tiqad akan hak kefardhuan puasa. Adapun yang dimaksudkan dengan pengharapan pula adalah memohon ganjaran daripada Allah SWT. Selain itu, Imam al-Khattabi berkata, yang dimaksudkan dengan pengharapan adalah azimah iaitu seseorang itu berpuasa dalam keadaan amat mengharapkan ganjaran yang baik daripada Allah SWT untuk dirinya tanpa merasa berat serta panjang hari-harinya.
[2]
Imam al-Nawawi pula berkata makna keimanan adalah seseorang itu membenarkan akan fadhilatnya dan makna pengharapan pula adalah seseorang itu berpuasa kerana menginginkan Allah dan tidak melakukannya disebabkan ingin dilihat oleh manusia atau apa yang bertentangan dengan makna ikhlas.
[3]
Berbohong Ketika Berpuasa
Imam Ibn Hajar Al-Asqalani mendefinisikan berbohong seperti berikut: ‘
’Memberitahu akan sesuatu berbeza dengan keadaan sebenarnya, sama ada dengan sengaja ataupun tersilap’’
.
[4]
Manakala Imam Al-Nawawi pula mengatakan bahawa berbohong adalah:
‘’Mengkhabarkan sesuatu berbeza dengan keadaanya yang sebenar, sama ada dengan sengaja atau tidak, dan sama ada perkhabaran itu akan perkara yang telah berlalu atau akan datang’’
.
[5]
Perbuatan berbohong adalah termasuk dalam himpunan dosa-dosa besar. Ini seperti yang ditunjukkan oleh firman Allah SWT:
فَاجْتَنِبُوا الرِّجْسَ مِنَ الْأَوْثَانِ وَاجْتَنِبُوا قَوْلَ الزُّورِ
Maksudnya
 :
Maka jauhilah kalian akan kotoran berhala dan jauhilah kalian ucapan yang dusta
.
[6]
Berdasarkan ayat di atas, perbuatan berbohong diselarikan kedudukan dan sebutannya dengan perbuatan menyembah berhala. Oleh yang demikian, keduanya dianggap sebagai sama dari sudut keduanya merupakan perbuatan dosa besar.
Imam Al-Nawawi apabila menjelaskan berkenaan hukum berbohong beliau berkata:
‘’Sesungguhnya telah jelas nas-nas dari Al-Kitab dan juga Al-Sunnah ke atas pengharaman berbohong. Ia adalah antara perbuatan dosa yang buruk serta suatu keaiban yang keji. Ijma’ para ulama telah berlaku ke atas pengharamannya bersama-sama dengan nas-nas yang jelas’’
.
[7]
Perbuatan berbohong dalam keadaan seseorang itu sedang berpuasa menjadikan dosa orang tersebut bertambah berat
. Hal ini kerana, dosa dan pahala seseorang itu boleh berbeza kadar ganjaran dan hukumannya mengikut perbezaan faktor seperti tempat ia dilakukan dan juga masa ia dilakukan. Justeru, melakukan dosa seperti berbohong dalam bulan Ramadhan lebih-lebih lagi dalam keadaan seseorang itu sedang berpuasa menjadikan ianya lebih berat di sisi Tuhan.
Dalam sebuah hadith yang diriwayatkan oleh Abu Hurairah RA, Rasulullah SAW bersabda:
مَنْ لَمْ يَدَعْ قَوْلَ الزُّورِ وَالْعَمَلَ بِهِ فَلَيْسَ لِلَّهِ حَاجَةٌ فِي أَنْ يَدَعَ طَعَامَهُ وَشَرَابَهُ
Maksudnya
:
Sesiapa yang tidak meninggalkan ucapan yang dusta dan beramal dengan pembohongan maka Allah tidak berhajat ke atas perbuatannya yang meninggalkan makan dan juga minum
.
[8]
Imam Ibn Hajar al-Asqalani menukilkan kata-kata Imam Ibn Batthal dalam menghuraikan makna hadith di atas dengan kata beliau: ‘
’Hadith ini bukanlah bermaksud arahan kepada orang yang berpuasa untuk meninggalkan puasanya itu. Bahkan maknanya adalah ancaman terhadap perbuatan berbohong’’
.
[9]
Berdasarkan hadith di atas para ulama memberikan tafsiran yang berbeza-beza akan maksud sebenar kenyataan Nabi S.A.W. Sebahagian mensyarahkan bahawa maksudnya adalah sesiapa yang berbohong puasanya tidak diterima oleh Allah SWT Manakala sebahagian yang lain pula menyatakan bahawa maksud hadith tersebut adalah sesiapa yang berbohong akan menyebabkan pahala puasanya berkurangan.
Berikut kami kongsikan kenyataan Imam Ibn al-Munir yang menyebut:
‘’Bahkan ucapan Nabi ini adalah kinayah terhadap tidak diterimanya (puasa mereka yang berbohong)’’
.
Kenyataan ini dikuatkan lagi oleh Imam Ibn al-‘Arabi yang menyebut: ‘
’Intipati hadith ini adalah, sesiapa yang melakukan perbuatan yang telah disebutkan (berbohong) maka dia tidak akan diberikan pahala ke atas puasanya itu’’
. Ini bermakna pahala berpuasa tidak akan berada di dalam neraca timbangan amalan yang setara berserta dengan dosa bercakap bohong.
Manakala Imam al-Baidhawi pula berkata: ‘
’Bukanlah maksud (tujuan) dari pensyariatan puasa itu untuk menahan diri dari lapar dan dahaga semata-mata. Bahkan ia diikuti dengan memecahkan nafsu syahwat serta mentaatkan nafsu al-ammarah menuju ke arah nafsu al-muthma’innah
.
Sekiranya yang demikian itu tidak terhasil (melalui puasa), Allah tidak akan melihat ke arahnya dengan pandangan menerima (amalan)’’
.
Maka sabda Nabi SAW: ‘
’Allah tidak berhajat (kepada puasanya)’’
 adalah
majaz
 (kiasan) kepada tidak diterimanya puasa tersebut.
Imam al-Subki pula menyatakan bahawa hadith ini memberikan peringatan kepada kita akan dua perkara: Pertamanya, bertambah keburukan dan keji bagi orang yang berbohong semasa berpuasa berbanding di luar puasa. Keduanya, hendaklah seseorang itu berusaha untuk menyelamatkan puasanya dari perbuatan berbohong.
Kesan darinya adalah, puasa akan sempurna dengan selamatnya ia dari perbuatan berbohong. Sekiranya tidak selamat, maka pahala puasa akan berkurangan.
[10]
Kesimpulan
Sebagai kesimpulan,
kami menyatakan bahawa berbohong merupakan perbuatan yang boleh mengurangkan pahala puasa seseorang kerana ia merupakan perbuatan yang mendatangkan dosa dan dilarang dalam Islam.
 Namun begitu, perbuatan berbohong itu tidaklah termasuk dalam perkara-perkara yang membatalkan puasa.
Meskipun begitu, perbuatan berbohong adalah suatu perkara yang perlu dielakkan lebih-lebih lagi pada bulan Ramadhan. Jadikanlah bulan Ramadhan sebagai suatu medan mentarbiah diri agar menjauhi segala perbuatan dosa dan maksiat.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
  Riwayat al-Bukhari (38) dan Muslim (760)
[2]
 Lihat
 Fath al-Bari,
4/115
[3]

Lihat
 Syarh al-Nawawi ‘ala Sahih Muslim,
6/39
[4]
 Lihat
Fath Al-Bari
, 1/201
[5]
 Lihat
Syarh al-Nawawi ‘ala Sahih Muslim,
1/69
[6]
 Surah Al-Hajj (30)
[7]
 Lihat
al-Azkar,
hlm. 377
[8]
 Riwayat Al-Bukhari (1903)
[9]
 Lihat
Fath al-Bari,
4/139
[10]
 Lihat
Fath al-Bari,
4/139